qundao/data-zh-poetry huggingface dataset:
祝黎方回
作者：陈恭尹
朝代：清
体裁：七言律诗

板桥东望是扶胥，照水无劳拔白须。此日合为山院长，当年曾是羽林孤。柳栽宣武围皆抱，柏近王裒树亦枯。酌酒寿君还自笑，一般霜雪各头颅。
祝龙翁
作者：陈恭尹
朝代：清
体裁：古风

早岁声华满帝居，干旌行处复高誉。芙棠旧有燕公咏，煮海新成管子书。地极东溟膏泽遍，日长南陆览揆初。曾闻一语开汤网，粤士人思捧后车。
祭幽歌
作者：陈恭尹
朝代：清
体裁：古风

天低野黑钟磬冷，高台火炬红无影。招魂竹竿垂至地，万众无声大师睡。林根水际光窅冥，欲动不动如有形。阴风吹沙利如箭，蚱蜢横飞扑人面。鬼王丈六须发丹，金铃召鬼争盘餐。黄香插筵月皛皛，瓦簋不盈纸衣小。倏如闻笑忽而啼，笑何丈夫啼女儿。残形败血生荒草，有棺无棺安可保。骨肉当前唤不闻，半夜依人思一饱。绿杨丝绕白杨树，魂来作风归作雨。西头落日东头来，后人仍为今人哀。
离六堂
作者：陈恭尹
朝代：清
体裁：五言律诗

空堂临静沼，幽事属吾侪。对此一方水，悠然千里怀。乱花飞晚日，孤鹤在晴阶。好借袈裟宿，宵来月正佳。
秋原
作者：陈恭尹
朝代：清
体裁：五言律诗

茫茫衰草色，极望与云平。三壤今犹赋，高原人未耕。风蓬如轴转，夜烧似龙行。且喜东南豁，无山月易生。
秋园十首
作者：陈恭尹
朝代：清

凿池供版筑，杯水在堂坳。有室如悬磬，为生且系匏。近秋桐影薄，深夜药苗交。自喜忘机久，窗前鸟亦巢。隔城闻欸乃，舟子理帆樯。夜气消群动，江声到小堂。远心秋外炯，孤烛梦边长。卧起歌残月，沧浪兴未忘。屺岵瞻何及，干戈遂至今。生无一日乐，老负百年心。息影依林浅，寻源凿井深。犹馀种瓜地，锄笠尚堪任。万寿炎方果，朝来叶渐添。摇风重夏扇，遮日却湘帘。虚质抽茎直，苍皮着子黏。书斋终藉汝，地窄不伤檐。小雨才收点，高林渐透光。风摊书满案，水载月摇墙。清簟凉消酒，深炉夜贮香。贫居多所累，笔砚为人忙。近郭非吾意，为园亦有初。本无锥可立，差免穴而居。就架扶丛菊，分泉育小鱼。今年盐价长，不必莳瓜蔬。以管窥能几，深疑甘石经。日中开叠晕，天午见孤星。赤地兼秦晋，流人尽梗萍。海隅今得雨，稽首谢高冥。王子罗浮去，空斋倍寂寥。月悬高卧榻，风响饮泉瓢。晚实林方茂，春红卉尽凋。宵来唯独啸，鸾鹤未堪招。玩世金茅子，违时独漉翁。篇章情各惬，栖宿偶能同。座为求书满，尊惭近市空。时凭写生手，绘尽小园风。鲍守馀双履，浮丘即旧墟。仙人皆已矣，何者是吾庐。果熟携孙摘，诗成命子书。白头闲亦得，终自惜居诸。
秋园十首·其一
作者：陈恭尹
朝代：清
体裁：五言律诗

凿池供版筑，杯水在堂坳。有室如悬磬，为生且系匏。近秋桐影薄，深夜药苗交。自喜忘机久，窗前鸟亦巢。
秋园十首·其七
作者：陈恭尹
朝代：清
体裁：五言律诗

以管窥能几，深疑甘石经。日中开叠晕，天午见孤星。赤地兼秦晋，流人尽梗萍。海隅今得雨，稽首谢高冥。
秋园十首·其三
作者：陈恭尹
朝代：清
体裁：五言律诗

屺岵瞻何及，干戈遂至今。生无一日乐，老负百年心。息影依林浅，寻源凿井深。犹馀种瓜地，锄笠尚堪任。
秋园十首·其九
作者：陈恭尹
朝代：清
体裁：五言律诗

玩世金茅子，违时独漉翁。篇章情各惬，栖宿偶能同。座为求书满，尊惭近市空。时凭写生手，绘尽小园风。
秋园十首·其二
作者：陈恭尹
朝代：清
体裁：五言律诗

隔城闻欸乃，舟子理帆樯。夜气消群动，江声到小堂。远心秋外炯，孤烛梦边长。卧起歌残月，沧浪兴未忘。
秋园十首·其五
作者：陈恭尹
朝代：清
体裁：五言律诗

小雨才收点，高林渐透光。风摊书满案，水载月摇墙。清簟凉消酒，深炉夜贮香。贫居多所累，笔砚为人忙。
秋园十首·其八
作者：陈恭尹
朝代：清
体裁：五言律诗

王子罗浮去，空斋倍寂寥。月悬高卧榻，风响饮泉瓢。晚实林方茂，春红卉尽凋。宵来唯独啸，鸾鹤未堪招。
秋园十首·其六
作者：陈恭尹
朝代：清
体裁：五言律诗

近郭非吾意，为园亦有初。本无锥可立，差免穴而居。就架扶丛菊，分泉育小鱼。今年盐价长，不必莳瓜蔬。
秋园十首·其十
作者：陈恭尹
朝代：清
体裁：五言律诗

鲍守馀双履，浮丘即旧墟。仙人皆已矣，何者是吾庐。果熟携孙摘，诗成命子书。白头闲亦得，终自惜居诸。
秋园十首·其四
作者：陈恭尹
朝代：清
体裁：五言律诗

万寿炎方果，朝来叶渐添。摇风重夏扇，遮日却湘帘。虚质抽茎直，苍皮着子黏。书斋终藉汝，地窄不伤檐。
秋塘
作者：陈恭尹
朝代：清
体裁：五言律诗

行吟池上影，来去日纷纷。风岸堆残叶，晴波度片云。雁行闲可数，鱼跃静偏闻。春草他时梦，园林秋又分。
秋夕梁素子载酒过宿
作者：陈恭尹
朝代：清
体裁：五言律诗

悠悠成老大，处处闭柴关。秋水鹭鸶外，江村禾黍间。何期良夜月，得照故人颜。把酒因成笑，劳生不易闲。
秋夕过湛泉长同贤从迪周饮于荷舫
作者：陈恭尹
朝代：清
体裁：七言律诗

宅边池馆似舟居，布置溪桥亦自如。疏树映门凉雨后，曲栏涵水夜星初。秋来算亩收黄菊，烛下轮刀鲙白鱼。酒罢分题群从散，新篇相许寄吾庐。
秋夜同梁巨川卢俊斯过宿潘子登寓斋早起别去与巨川登锦岩次子登韵
作者：陈恭尹
朝代：清
体裁：七言律诗

步屧闲阶月满堂，更浮香茗对幽篁。人过中岁衰难寐，酒到深更醒亦狂。竹榻梦回馀旧泪，絺衣朝起趁新凉。不堪共上高岩望，江水迢迢似恨长。
秋夜王东村梁药亭刘汉水王蒲衣梁王顾家夔石过宿独漉堂读先司马遗集枉赠名篇赋答二首
作者：陈恭尹
朝代：清

九原不可作，古道更谁陈。夜烛开遗草，寒斋共故人。星横骑尾气，霜老枕戈身。一读投湘赋，泉扉自此春。千古伤心地，当年洒泪馀。空还新息革，终负贾生书。绛阙恩虽满，苍生望尚虚。乾坤同气在，异代岂云疏。
秋夜王东村梁药亭刘汉水王蒲衣梁王顾家夔石过宿独漉堂读先司马遗集枉赠名篇赋答二首·其一
作者：陈恭尹
朝代：清
体裁：五言律诗

九原不可作，古道更谁陈。夜烛开遗草，寒斋共故人。星横骑尾气，霜老枕戈身。一读投湘赋，泉扉自此春。
秋夜王东村梁药亭刘汉水王蒲衣梁王顾家夔石过宿独漉堂读先司马遗集枉赠名篇赋答二首·其二
作者：陈恭尹
朝代：清
体裁：五言律诗

千古伤心地，当年洒泪馀。空还新息革，终负贾生书。绛阙恩虽满，苍生望尚虚。乾坤同气在，异代岂云疏。
秋寺
作者：陈恭尹
朝代：清
体裁：五言律诗

野日黄方落，溪云白尚飞。世情何处冷，秋色在禅扉。钟罢闻蝉语，林疏见鹤归。老僧三五辈，闲坐补山衣。
秋屋
作者：陈恭尹
朝代：清
体裁：五言律诗

骚人摇落意，今古得无同。未减三时月，唯多四壁风。砌虫吟蟋蟀，阶叶走梧桐。天宇何寥廓，谁堪老此中。
秋帘
作者：陈恭尹
朝代：清
体裁：五言律诗

袅袅西风里，萧萧倦客途。香传金凿落，人在酒家胡。秫亩年方熟，旗星夜未孤。不知佣作内，还有长卿无。
秋戍
作者：陈恭尹
朝代：清
体裁：五言律诗

汉皇犹自将，率土敢言劳。共命唯良马，馀生托宝刀。寝霜秋柝冷，占气夜天高。未见功成日，还家已二毛。
秋日西郊宴集同岑梵则张穆之陈乔生王说作高望公庞祖如梁药亭梁颙若屈泰士屈翁山时翁山归自塞上
作者：陈恭尹
朝代：清
体裁：七言律诗

黍苗无际雁高飞，对酒心知此日稀。珠海寺边游子合，玉门关外故人归。半生岁月看流水，百战山河见落晖。欲洒新亭数行泪，南朝风景已全非。
秋晚杂兴八首
作者：陈恭尹
朝代：清

怅望百年内，寂寥天地间。遥山宛然绿，秋水澹何闲。风细鹤声去，月高渔火还。贫居无不可，但惜酒卮悭。酒醒山衣薄，萧条林馆秋。夜虫争客语，萤火共星流。老态悲黄叶，新髭报白头。深惭北窗下，终日见罗浮。月在日还上，追飞遄向西。西风昨夜梦，知是武陵溪。被服尚前古，贤愚同一畦。因悲少年意，高气吐虹蜺。冷榻眠无次，闲阶立不归。池花向影落，河雁带声飞。水畔为渔父，城东即布衣。平生随分得，未觉此心非。绕屋落寒叶，日高闻雁时。纸窗明野马，斋鼎熟蹲鸱。少事门开晚，多吟卧起迟。百年行已矣，辛苦立名为。已矣复何道，悠悠斯世间。日唯催貌老，天不与人闲。水定风频起，松高春未还。薄田仍恶岁，欹枕对秋山。莫上荒台望，无端是旅情。云光过沼慢，山影出林轻。宇宙何其旷，蜉蝣似此生。旧时歌舞地，花落美人茔。枯草郭门西，泉声不辨溪。虎林人让路，鱼沼鹤争泥。托宿乱离后，当时桃李蹊。赦书宽酷吏，啧啧在蒸黎。
秋晚杂兴八首·其一
作者：陈恭尹
朝代：清
体裁：五言律诗

怅望百年内，寂寥天地间。遥山宛然绿，秋水澹何闲。风细鹤声去，月高渔火还。贫居无不可，但惜酒卮悭。
秋晚杂兴八首·其七
作者：陈恭尹
朝代：清
体裁：五言律诗

莫上荒台望，无端是旅情。云光过沼慢，山影出林轻。宇宙何其旷，蜉蝣似此生。旧时歌舞地，花落美人茔。
秋晚杂兴八首·其三
作者：陈恭尹
朝代：清
体裁：五言律诗

月在日还上，追飞遄向西。西风昨夜梦，知是武陵溪。被服尚前古，贤愚同一畦。因悲少年意，高气吐虹蜺。
秋晚杂兴八首·其二
作者：陈恭尹
朝代：清
体裁：五言律诗

酒醒山衣薄，萧条林馆秋。夜虫争客语，萤火共星流。老态悲黄叶，新髭报白头。深惭北窗下，终日见罗浮。
秋晚杂兴八首·其五
作者：陈恭尹
朝代：清
体裁：五言律诗

绕屋落寒叶，日高闻雁时。纸窗明野马，斋鼎熟蹲鸱。少事门开晚，多吟卧起迟。百年行已矣，辛苦立名为。
秋晚杂兴八首·其八
作者：陈恭尹
朝代：清
体裁：五言律诗

枯草郭门西，泉声不辨溪。虎林人让路，鱼沼鹤争泥。托宿乱离后，当时桃李蹊。赦书宽酷吏，啧啧在蒸黎。
秋晚杂兴八首·其六
作者：陈恭尹
朝代：清
体裁：五言律诗

已矣复何道，悠悠斯世间。日唯催貌老，天不与人闲。水定风频起，松高春未还。薄田仍恶岁，欹枕对秋山。
秋晚杂兴八首·其四
作者：陈恭尹
朝代：清
体裁：五言律诗

冷榻眠无次，闲阶立不归。池花向影落，河雁带声飞。水畔为渔父，城东即布衣。平生随分得，未觉此心非。
秋楼
作者：陈恭尹
朝代：清
体裁：五言律诗

巍楼雄郭外，虚牖敞云中。静纳银蟾影，寒生玉马风。地高秋最早，天迥望何穷。未得惊人语，终朝忆谢公。
秋渔
作者：陈恭尹
朝代：清
体裁：五言律诗

乘潮秋渚上，月下一竿横。自有天堪问，何妨水至清。龙螭西伯猎，醒醉楚臣行。亦各为千载，长歌怀濯缨。
秋瀑
作者：陈恭尹
朝代：清
体裁：五言律诗

空林何浩浩，石壁有悬泉。直泻黄姑渚，横飞白帝天。声从千仞落，风散万珠圆。莫惜离山浊，西成待满田。
秋灯
作者：陈恭尹
朝代：清
体裁：五言律诗

朔风犹未入，暑月已全过。不有青灯对，其如良夜何。听鸡时独舞，偶影或成歌。知我应唯尔，人间岂易多。
秋烟
作者：陈恭尹
朝代：清
体裁：五言律诗

秋空不可极，极望转生烟。日抱游尘外，晴曛晓露前。微微依静渚，漠漠映遥天。何处功臣阁，临风一惘然。
秋猎
作者：陈恭尹
朝代：清
体裁：五言律诗

无事空腾饱，秋田且合围。鹰盘霜野击，马逆朔风飞。甲帐毛为雨，归人血点衣。好凭诛异类，原兽已知威。
秋琴
作者：陈恭尹
朝代：清
体裁：五言律诗

金行天地肃，视听此为真。一对高山奏，如逢太古人。宣情通万类，解愠及吾民。杳矣谁知者，冰弦空复陈。
秋社
作者：陈恭尹
朝代：清
体裁：五言律诗

农祥传月令，赛社及秋徂。树下趋童稚，坛中杂史巫。雁来排碧落，燕去掠平芜。宰肉陈孺子，而今作老夫。
秋簟
作者：陈恭尹
朝代：清
体裁：五言律诗

桃笙吴赋重，冰字碧纹连。静拭丹帷内，凉生玉枕前。梦魂曾共适，芗泽尚依然。未可同纨扇，西风一弃捐。
秋菜
作者：陈恭尹
朝代：清
体裁：五言律诗

荒畦犹有菜，弱架已除瓜。不少去来蝶，还寻黄白花。雨馀收落子，霜下卷新芽。抱瓮劳劳者，于陵是一家。
秋蝶
作者：陈恭尹
朝代：清
体裁：五言律诗

凤子文为羽，仙人锦作衿。有生同物化，而汝独秋深。不及芳菲日，弥伤迟暮心。因知漆园叟，所感亦犹今。
秋行四首
作者：陈恭尹
朝代：清

乱竹微开一角，莫云远带孤村。人到绿杨下马，屋迎秋水开门。万峰谷里村路，独木桥西酒家。对客山翁白发，当垆老妇黄花。旧宫荒草何处，莫日芦花系船。渔子数灯归尽，江潭一雨萧然。酒醒已离孤店，灯残莫写乡书。晓月啼猿未已，秋山匹马归欤。
秋行四首·其一
作者：陈恭尹
朝代：清
体裁：六言诗

乱竹微开一角，莫云远带孤村。人到绿杨下马，屋迎秋水开门。
秋行四首·其三
作者：陈恭尹
朝代：清
体裁：六言诗

旧宫荒草何处，莫日芦花系船。渔子数灯归尽，江潭一雨萧然。
秋行四首·其二
作者：陈恭尹
朝代：清
体裁：六言诗

万峰谷里村路，独木桥西酒家。对客山翁白发，当垆老妇黄花。
秋行四首·其四
作者：陈恭尹
朝代：清
体裁：六言诗

酒醒已离孤店，灯残莫写乡书。晓月啼猿未已，秋山匹马归欤。
秋衫
作者：陈恭尹
朝代：清
体裁：五言律诗

萧萧霜露色，木叶下江皋。越葛辞团扇，齐纨落剪刀。晓寻西寺约，老怯北风高。坐泛黄花酒，还添大布袍。
秋镜
作者：陈恭尹
朝代：清
体裁：五言律诗

对镜意茫茫，为躯七尺强。如何千载下，空让昔人长。面目吾犹尔，妍媸汝不藏。因之还自见，敢恨有秋霜。
积雨柬何玉其
作者：陈恭尹
朝代：清
体裁：五言律诗

积雨村边路，溪潮长石痕。蛎房环结屋，龙目细垂园。旧友仍羁寓，新秋好晤言。楼高虽可望，各自闭柴门。
移家西归留别湛克正克茂外弟兼柬同人二首
作者：陈恭尹
朝代：清

西还虽得迩乡园，最是难分汝弟昆。春酒自浇离别地，东风含叹鹡鸰原。多年瘗玉烟犹暖，当日倾巢卵幸存。白发渐生吾老矣，幽冥将负丈人恩。四十无成客此都，将归何以答揶揄。添来垒垒两坟上，携去双双众小雏。南岭溪山清绝地，东江舟楫坦然途。春来省墓兼童稚，千载过从定不诬。
移家西归留别湛克正克茂外弟兼柬同人二首·其一
作者：陈恭尹
朝代：清
体裁：七言律诗

西还虽得迩乡园，最是难分汝弟昆。春酒自浇离别地，东风含叹鹡鸰原。多年瘗玉烟犹暖，当日倾巢卵幸存。白发渐生吾老矣，幽冥将负丈人恩。
移家西归留别湛克正克茂外弟兼柬同人二首·其二
作者：陈恭尹
朝代：清
体裁：七言律诗

四十无成客此都，将归何以答揶揄。添来垒垒两坟上，携去双双众小雏。南岭溪山清绝地，东江舟楫坦然途。春来省墓兼童稚，千载过从定不诬。
程周量出守桂林作此寄之
作者：陈恭尹
朝代：清
体裁：古风

凤凰昨夜衔天语，天遣郎星向荆土。北阙新辞粉署云，南行且作芃苗雨。双旌晓出都门高，八桂遥开秦郡古。一时送者皆太息，千载延之今再睹。纷纭饮饯日不暇，错落诗篇读旁午。共惊才子守一麾，岂识仁人利须溥。天生贤俊以为民，坐保清华独何取。始安岭外多阻深，戈甲虽销犹疾苦。生事唯应职荷锄，人家大抵稀环堵。更加杂处有兵卒，况乃流徙多浮窳。兼资宽猛昔所闻，丕变诗书亦其矩。虎符龙节既在操，秋杀春生能自主。惟君昨在司马日，眼利机明孰能伍。笔前进退万将帅，阶下驱驰半熊虎。称旨尝闻西使秦，宣恩往者东临鲁。囊中馀智办有馀，斗大数州宁足数。下国聊开历块蹄，天池会理抟风羽。炎州故人日相忆，十年不见心如许。方候归艎到海涯，宁知取道从湘浦。白竹湖头秋月高，为君一把西江橹。
程周量出守桂林作此寄之
作者：陈恭尹
朝代：清

凤凰昨夜衔天语，天遣郎星向荆土。北阙新辞粉署云，南行且作芃苗雨。双旌晓出都门高，八桂遥开秦郡古。一时送者皆太息，千载延之今再睹。纷纭饮饯日不暇，错落诗篇读旁午。共惊才子守一麾，岂识仁人利须溥。天生贤俊以为民，坐保清华独何取。始安岭外多阻深，戈甲虽销犹疾苦。生事唯应职荷锄，人家大抵稀环堵。更加杂处有兵卒，况乃流徙多浮窳。兼资宽猛昔所闻，丕变诗书亦其矩。虎符龙节既在操，秋杀春生能自主。惟君昨在司马日，眼利机明孰能伍。笔前进退万将帅，阶下驱驰半熊虎。称旨尝闻西使秦，宣恩往者东临鲁。囊中馀智办有馀，斗大数州宁足数。下国聊开历块蹄，天池会理搏风羽。炎州故人日相忆，十年不见心如许。方候归艎到海涯，宁知取道从湘浦。白竹湖头秋月高，为君一把西江橹。
程德基以所著易简方编见惠谢之
作者：陈恭尹
朝代：清
体裁：七言律诗

黄山白岳足幽居，好学偏乘历骋车。千里借筹频决胜，一官搔首尚踟蹰。嵇含每状南中物，抱朴兼成肘后书。安得藉君调燮手，尽回元气到比闾。
程母吴贞孝寿诗
作者：陈恭尹
朝代：清
体裁：七言律诗

今古恒情计菀枯，夫人贞孝独为殊。未亡已立千秋志，受托曾无六尺孤。天到定时回厄运，月经胎后产明珠。请看母寿儿方盛，善庆于兹得楷模。
立春日送徐艺初御史归吴门
作者：陈恭尹
朝代：清
体裁：七言律诗

东风此别未惊魂，绛仗迎春骑吹繁。几处早花明水郭，一帆新绿去江村。每因声气思畴曩，愿得雍容接晤言。骢马暂留知不可，六龙巡狩正南辕。
立春日送黄蒲园谒选都门
作者：陈恭尹
朝代：清
体裁：七言律诗

初年车马发河干，椒酒犹馀膝下欢。岂为荣亲须就禄，却缘行志在能官。迎春彩仗舟前出，新绿江山雪下看。京国旧多交好在，云司吟和共登坛。
立秋前六夕忆雪楼月酌即事
作者：陈恭尹
朝代：清
体裁：七言律诗

良宵胜地一时兼，南北轩窗尽卷帘。风度竹声凉细细，月摇江影白纤纤。谈当快处童偷笑，酒到酣时客唤添。渐近清秋天似洗，隔城遥出几峰尖。
立秋日冒雨过林立人因同潘子登许允臣饮罗非黄乔梓山斋有作
作者：陈恭尹
朝代：清
体裁：七言律诗

肩舆不速赴高轩，正喜新秋好晤言。白帝来时风满座，青尊开处雨翻盆。即飞玉露消残暑，谁泻银河洗厚坤。却为吾侪留重客，未教舟楫返江门。
立秋日送梁素子之丹阳
作者：陈恭尹
朝代：清
体裁：七言律诗

一叶桐声坠短樯，絺衣江上试新凉。路人共乞龙蛇字，诗笔相携翡翠床。第二泉香吴市近，小孤峰霁楚天长。临邛令尹能迎客，不遣尊前忆粤乡。
立秋日送雪槱和尚开法曹溪
作者：陈恭尹
朝代：清
体裁：七言律诗

济上家风得大机，白云高坐见人稀。绝无言处千花绕，欲有行时一叶飞。溪水生香迎桂棹，岭猿随众候山扉。宫中赐出袈裟在，礼向西来旧祖衣。
端州七星岩题名歌
作者：陈恭尹
朝代：清

娲皇未补星辰漏，神人驱石为云走。赭鞭鞭断云不前，天风吹落西江口。西江波涛千里来，雷霆霹雳蛟龙吼。洞府沉深绝照临，奇象怪形多所有。少阳数七老阳九，艮止为山折如斗。一开一阖相蔽亏，天枢天轴通关纽。质如白玉贞且坚，雨积苍皮光不垢。绝无寸土可栽培，况有灵根作林薮。中虚或类鼙鼓鸣，下垂乃可金钟扣。磴道遥盘霄汉间，阴崖忽出他山后。扶啸台东千尺？，下视诸峰若培塿。过雁声高每倒闻，行人路窄难回肘。百曲湖光绕寺门，一片山城挂窗牖。尚忆曾游少壮时，今来不觉成衰丑。吴山越水多俊人，天涯此会诚非偶。为君小试燕然手，兴酣落笔无蝌蚪。八分瘦硬高崖陡，奋臂大书人某某，石老天荒同不朽。
端州七星岩题名歌
作者：陈恭尹
朝代：清
体裁：古风

娲皇未补星辰漏，神人驱石为云走。赭鞭鞭断云不前，天风吹落西江口。西江波涛千里来，雷霆霹雳蛟龙吼。洞府沉深绝照临，奇象怪形多所有。少阳数七老阳九，艮止为山折如斗。一开一阖相蔽亏，天枢天轴通关纽。质如白玉贞且坚，雨积苍皮光不垢。绝无寸土可栽培，况有灵根作林薮。中虚或类鼙鼓鸣，下垂乃可金钟扣。磴道遥盘霄汉间，阴崖忽出他山后。扶啸台东千尺�，下视诸峰若培塿。过雁声高每倒闻，行人路窄难回肘。百曲湖光绕寺门，一片山城挂窗牖。尚忆曾游少壮时，今来不觉成衰丑。吴山越水多俊人，天涯此会诚非偶。为君小试燕然手，兴酣落笔无蝌蚪。八分瘦硬高崖陡，奋臂大书人某某，石老天荒同不朽。
端州华严庵送何孟门陶握山王紫巘游鼎湖二首
作者：陈恭尹
朝代：清

一月江城住，茅庵共菜根。更寻名胜地，仍是给孤园。高峡连峰影，清溪到院门。不能同买棹，相送亦难言。尚记登临日，春王正月中。冰霜凝野寺，灯火彻行宫。未续青山梦，居然白发翁。鼎湖名尚在，惆怅泣遗弓。
端州华严庵送何孟门陶握山王紫巘游鼎湖二首·其一
作者：陈恭尹
朝代：清
体裁：五言律诗

一月江城住，茅庵共菜根。更寻名胜地，仍是给孤园。高峡连峰影，清溪到院门。不能同买棹，相送亦难言。
端州华严庵送何孟门陶握山王紫巘游鼎湖二首·其二
作者：陈恭尹
朝代：清
体裁：五言律诗

尚记登临日，春王正月中。冰霜凝野寺，灯火彻行宫。未续青山梦，居然白发翁。鼎湖名尚在，惆怅泣遗弓。
端州至日黄敬旃进士招同叶渊发周维念集七星岩
作者：陈恭尹
朝代：清
体裁：七言律诗

吴越相思心万重，扁舟何意聚萍踪。青尊节序当长至，红树溪山属暮冬。怪石嵯峨飞作室，乱云奇变叠成峰。老夫屡到犹难舍，上客天涯得几逢。
端州道中望峡口积雪分得知字
作者：陈恭尹
朝代：清
体裁：七言律诗

峡中飞雪浪能为，雪积高林又一时。行客欲沽江上酒，青山如笑鬓边丝。天心复后阳犹战，地气南来世未知。赖有兔园同授简，郢歌能和莫教迟。
端州阅江楼
作者：陈恭尹
朝代：清
体裁：古风

牂牁之江千里来，羚羊峡口一线开。长波鼓荡气不泄，沙边吼怒成风雷。五月六月西潦至，端州古城昼常闭。即今水落洲渚高，急流尚作奔扬势。谁飞杰构临江隈，下有孤石名嵩台。崇基峥嵘山岳立，古榕诘屈蛟螭回。百道文窗浮木末，四楼角立何轩豁。曲阁周流复道长，高廊四注空阶阔。犹忆登楼发尚髫，楼前亲见海龙朝。万乘旌旗屯北郭，千官车马聚寒潮。二十年来重系舸，泪滴阑干独愁我。白云飞尽苍梧深，满目寒山日西堕。
端州雨中乏香率成二绝句柬翟五吉广文二首
作者：陈恭尹
朝代：清

湿云和雨下空堂，至后阴阳亦觉长。今日旅中寒袖手，拟从荀令乞馀香。黄旗峰下千年树，石室斋头独坐人。虽是广文毡最冷，一星遗火亦成春。
端州雨中乏香率成二绝句柬翟五吉广文二首·其一
作者：陈恭尹
朝代：清
体裁：七言绝句

湿云和雨下空堂，至后阴阳亦觉长。今日旅中寒袖手，拟从荀令乞馀香。
端州雨中乏香率成二绝句柬翟五吉广文二首·其二
作者：陈恭尹
朝代：清
体裁：七言绝句

黄旗峰下千年树，石室斋头独坐人。虽是广文毡最冷，一星遗火亦成春。
端江五日写怀六首
作者：陈恭尹
朝代：清

五月牂牁水，今年少浊波。堤连沙衍出，山落石痕多。仰食资畬米，均输恃海鹾。东陲膏雨足，西土定如何。炎荒为泽国，海舶壮军威。跋浪如山立，乘风若电飞。雉曾重译贡，马已华阳归。恃有长城在，南人解铁衣。江阔山为岸，奔流直向东。最愁炎暑月，多作石尤风。不有藏舟地，徒劳拯溺功。可能开别港，羁泊免途穷。厓门三百里，洄溯未为遥。西水秋无力，南风夜有潮。豫防闻往哲，列戍自前朝。海徼波涛地，毋云兵已销。少日趋庭过，中年闭户居。耻为无用学，必读有源书。衰白心徒苦，经纶事已虚。客途犹秉烛，终恐负居诸。处处吊灵均，当年一逐臣。迹疏犹恋国，道直不谋身。日月悬词赋，风涛泣鬼神。湘流殊未极，来者又何人。
端江五日写怀六首·其一
作者：陈恭尹
朝代：清
体裁：五言律诗

五月牂牁水，今年少浊波。堤连沙衍出，山落石痕多。仰食资畬米，均输恃海鹾。东陲膏雨足，西土定如何。
端江五日写怀六首·其三
作者：陈恭尹
朝代：清
体裁：五言律诗

江阔山为岸，奔流直向东。最愁炎暑月，多作石尤风。不有藏舟地，徒劳拯溺功。可能开别港，羁泊免途穷。
端江五日写怀六首·其二
作者：陈恭尹
朝代：清
体裁：五言律诗

炎荒为泽国，海舶壮军威。跋浪如山立，乘风若电飞。雉曾重译贡，马已华阳归。恃有长城在，南人解铁衣。
端江五日写怀六首·其五
作者：陈恭尹
朝代：清
体裁：五言律诗

少日趋庭过，中年闭户居。耻为无用学，必读有源书。衰白心徒苦，经纶事已虚。客途犹秉烛，终恐负居诸。
端江五日写怀六首·其六
作者：陈恭尹
朝代：清
体裁：五言律诗

处处吊灵均，当年一逐臣。迹疏犹恋国，道直不谋身。日月悬词赋，风涛泣鬼神。湘流殊未极，来者又何人。
端江五日写怀六首·其四
作者：陈恭尹
朝代：清
体裁：五言律诗

厓门三百里，洄溯未为遥。西水秋无力，南风夜有潮。豫防闻往哲，列戍自前朝。海徼波涛地，毋云兵已销。
端溪别黄驭远
作者：陈恭尹
朝代：清
体裁：七言律诗

半年聚散不曾停，十日端州倚称情。洗砚高卑分品格，解衣磅礴论平生。空江秋涨洄洄急，古寺菩提叶叶声。有约重阳能到否，扁舟先下五羊城。
端研
作者：陈恭尹
朝代：清
体裁：五言律诗

磨涅终无恙，光芒内自存。得从高峡水，曾是五云根。受性元山静，为容比玉温。文章被天下，一似不能言。
竹床
作者：陈恭尹
朝代：清
体裁：五言律诗

受体止七尺，编床宜数竿。却痰馀沥近，醒梦小声乾。不费加绳墨，何妨被绮纨。金镂与象簟，穿凿太无端。
竹杖
作者：陈恭尹
朝代：清
体裁：古风

黄金如竹色，竹老杖弥轻。拄入空山路，锵然闻玉声。高高上无极，下见云霞生。早被仙人笑，为龙卧不成。
笔
作者：陈恭尹
朝代：清
体裁：五言律诗

乱毫犹可束，今古更纷纷。手剑不到处，霜锋时赖君。柔能含道妙，虚足纳风云。枯尽文人血，名成属典坟。
笔山
作者：陈恭尹
朝代：清
体裁：五言律诗

似得卧游图，峰峰落座隅。并将文格古，恰与性灵孤。意内存真隐，生来伴老孺。高深长在目，聚米复何须。
筑室谣和何不偕三首
作者：陈恭尹
朝代：清

杵声缓，杵声急。不畏筑墙低，只畏囊羞涩。墙低有土犹可锄，囊空人笑不丈夫。少小师前修，安能事一室。老为妻子累，艰难结蓬荜。十年迁播数易居，匪自求之天我兀。谁怜鸠拙不能巢，只闻兔狡存三窟。故人自有屋，屋小人日多。我已无家四十年，偶然卜隐来城阿。同时各有筑室叹，杵声橐橐遥相和。杵声缓，杵声急。未成仰屋筹，只自面墙立。
筑室谣和何不偕三首·其一
作者：陈恭尹
朝代：清
体裁：古风

杵声缓，杵声急。不畏筑墙低，只畏囊羞涩。墙低有土犹可锄，囊空人笑不丈夫。
筑室谣和何不偕三首·其三
作者：陈恭尹
朝代：清
体裁：古风

故人自有屋，屋小人日多。我已无家四十年，偶然卜隐来城阿。同时各有筑室叹，杵声橐橐遥相和。杵声缓，杵声急。未成仰屋筹，只自面墙立。
筑室谣和何不偕三首·其二
作者：陈恭尹
朝代：清
体裁：古风

少小师前修，安能事一室。老为妻子累，艰难结蓬荜。十年迁播数易居，匪自求之天我兀。谁怜鸠拙不能巢，只闻兔狡存三窟。
答任五陵
作者：陈恭尹
朝代：清
体裁：五言律诗

城阙东西路，相寻不惮劳。肝肠违世古，诗卷与人高。玉纸裁轻扇，银钩落细毫。经年无以报，空自愧投桃。
答何友大
作者：陈恭尹
朝代：清
体裁：古风

昨夜月明梦君庐，今夜月明得君书。书中历历何所有，半幅蛮笺诗一首。上言所苦在有家，羡君山中看桃花。桃花如锦覆山春，此时山中望故人。别时有约今中止，把札自疑犹梦里。山楼初筑西山西，山池三月草应齐。池头濯足清溪水，何日山中与吾子。
答刘汉臣见寄
作者：陈恭尹
朝代：清
体裁：七言律诗

春宵犹忆奉金钟，伏暑书邮久未通。乍有清风来户外，不知新咏出函中。才高岂但惊人座，年少须邀盖代功。若问老夫同海鸟，姓名将换信天翁。
答刘考功省庵
作者：陈恭尹
朝代：清
体裁：古风

日月本同升，东西异圆缺。此心有同然，岂必岐秦越。之子赤帝胄，盛年列簪笏。驷马来天南，声华振穷发。使节暇有馀，仙舟停未发。访我步蓬蒿，招游望溟渤。寒梅香始飞，野寺钟初歇。挥觞互献酬，利涉忘津筏。自惭朽钝姿，所有空皮骨。壮也不如人，老矣行多蹶。何以副深期，欲赋情先竭。煌煌金石篇，风雅相扬淈。八水得清深，三峰同屹崒。仍飞白兔毫，出自蛟龙窟。贻我比琼瑶，光辉到薇蕨。前旌已戒道，列宿还归阙。都人咏絷驹，祖席思投辖。宁知倦客心，一日如三月。申章报未成，及渴泉方掘。诚非和氏珍，敢避荆人刖。
答别余生生
作者：陈恭尹
朝代：清
体裁：古风

升高望千里，我心伤如何。何况千里外，送子归岩阿。岩穴匪君乡，甲第在京华。莽莽戎马时，伏处亦已多。霖雨不泽物，积之犹为波。至人不为龙，无乃将为蛇。及时念先人，匪独为君歌。
答别季伟公
作者：陈恭尹
朝代：清
体裁：古风

十年君作归山思，预算别时无限事。及到君行既有期，匆匆不暇言文字。君来之日父在堂，一官转侧浮山阳。危疆百战功未录，举家幸脱豺与狼。客庭诗礼三城下，英妙年中推作者。中郎倒屐赠图书，王孙飞盖同游冶。岂期留滞事多艰，旅榇悲凉百粤间。浈江南下分台岭，章水东流隔玉山。四望乾坤何乃狭，西行且欲弹长铗。月中联句共星岩，雪里移舟傍高峡。循州太守仙人徒，著书日日临丰湖。长歌短韵互赓答，争雄角胜相瑕瑜。石楼大小闻曾陟，有石如台高百尺。登台列坐拔其梯，不是诗成归不得。君才峻险多锐思，月胁天心未足奇。马卿善病尚能赋，原宪长贫徒尔为。乡园昨日传消息，八叶恃君延一脉。三月谁耕墓下田，六桥已废先人宅。因兹感叹急言旋，及此清秋理客船。章贡滩平收潦后，维扬江静刮风前。馀杭形胜称都会，好结茅茨向郊外。鹤发慈亲倚杖看，斑衣稚子提携拜。文章前辈几人存，继起今知有后昆。访旧不妨寻白社，怀才应复向都门。一言为赠何容苟，况子青年余白首。昔贤汲汲惜分阴，古圣皇皇惟敬口。时来已怆别离心，避暑贪眠又废吟。酬君长句惭牵率，莫当诗看只当箴。
答别张默庵
作者：陈恭尹
朝代：清
体裁：古风

世人日相见，杳若不相识。如何别君三十年，此心只是长相忆。去岁书来自桂州，望之不至增离忧。今年望极思稍辍，东风忽枉禺山辙。相看一笑在舟中，仿佛芜关往时别。舳舻千里大江秋，祖生击楫横中流。澄清之志一不遂，拂衣高蹈轻王侯。洞庭之南幽州北，处处江山寄游迹。井蛙所见将无同，腐鼠相逢唯一吓。先生掉头不与言，世间雷电徒轰奔。昆崙冈头三日火，白玉皎皎无烧痕。独抱禅心卧山月，居士身中常说法。已回火宅作清凉，尚有冰霜存鬓发。百日江城共起居，平生不乐更何如。愿移茅屋来相就，溪水长竿并钓鱼。
答别张默庵
作者：陈恭尹
朝代：清

世人日相见，杳若不相识。如何别君三十年，此心只是长相忆。去岁书来自桂州，望之不至增离忧。今年望极思稍辍，东风忽枉禺山辙。相看一笑在舟中，仿佛芜关往时别。舳舻千里大江秋，祖生击楫横中流。澄清之志一不遂，拂衣高蹈轻王侯。洞庭之南幽州北，处处江山寄游迹。井蛙所见将无同，腐鼠相逢唯一嚇。先生掉头不与言，世间雷电徒轰奔。昆崙冈头三日火，白玉皎皎无烧痕。独抱禅心卧山月，居士身中常说法。已回火宅作清凉，尚有冰霜存鬓发。百日江城共起居，平生不乐更何如。愿移茅屋来相就，溪水长竿并钓鱼。
答别郭幼隗
作者：陈恭尹
朝代：清
体裁：七言律诗

天涯何意返征骖，惨澹离怀酒不酣。匝地柳条青汉上，断肠春草绿湘南。难归故国生多恨，有约乘桴去亦堪。沧海茫茫一回首，美人迟暮在江潭。
答叶桐初
作者：陈恭尹
朝代：清
体裁：七言律诗

虎丘南望得浮丘，千里脂车路已悠。暑月见君从北至，清秋闻说又东游。长贫可有青山买，善病如将白发谋。多谢高飞云外鹄，忘机吾已狎沙鸥。
答家中洲
作者：陈恭尹
朝代：清
体裁：古风

鸠鸟出草飞，毛羽何翛翛。昔为鞲上鹰，今者居无巢。岂若彩凤皇，高举乘回飙。小音合笙管，大音中咸韶。揽德一来下，至今空寂寥。肃肃虞人罗，千仞安可招。倚伏本无门，变化谁能料。何时戾天翰，从君鸣九宵。
答家中洲西还见寄兼怀梁药亭
作者：陈恭尹
朝代：清
体裁：七言律诗

西还北去各经春，暂别俱为久客身。江上寂寥同赋地，水边朝暮闭门人。蛙求怒敌行阶草，鸟引饥雏踏甑尘。报与穷途狂大阮，陈平家巷古来贫。
答家献孟
作者：陈恭尹
朝代：清
体裁：五言律诗

谱中传旧好，酒后见新诗。一日吾为长，千秋汝在斯。金无留矿理，玉有照人枝。每抱才难恨，而今喜可知。
答山阴刘道岩
作者：陈恭尹
朝代：清
体裁：七言律诗

旧识稽山禹穴东，君家门地有清风。近缘伯父知犹子，曾听而师说若翁。龚胜卧床仍矢节，谢翔许剑亦全忠。成仁取义无今古，劣笔空惭史传工。
答张桐君
作者：陈恭尹
朝代：清
体裁：七言律诗

数月逡巡未报诗，十年离索更何为。雄心老去成灰烬，白雪吟多上鬓丝。虞苑青蝇嗟往事，陆生车马记前时。只应共撷东篱菊，买醉南园浊酒卮。
答戴桐侯
作者：陈恭尹
朝代：清
体裁：古风

亭亭谷中云，独往仍独归。何来九皋鹤，相悦还相依。清风振清响，白雪为毛衣。岁时或一至，徘徊啄荆扉。我生澹无营，散诞不言非。君具霄汉翮，览德扬其辉。缓者佩以弦，急者佩以韦。各当行所是，勿谓知音希。
答朱彦则二首
作者：陈恭尹
朝代：清

云间坛坫世同推，之子南来慰所思。白石砂床勾漏客，清秋幕府杜陵诗。句如初日斯为美，曲是阳春和自迟。咫尺端溪不谋面，与君俱有鬓边丝。民俗凋疲只愿闲，每飞符檄靖诸蛮。著书名在千秋后，借箸功存五岭间。绮里芝荣谁共采，盖公堂迥杳难攀。何时邂逅嵩台月，卮酒相从一解颜。
答朱彦则二首·其一
作者：陈恭尹
朝代：清
体裁：七言律诗

云间坛坫世同推，之子南来慰所思。白石砂床勾漏客，清秋幕府杜陵诗。句如初日斯为美，曲是阳春和自迟。咫尺端溪不谋面，与君俱有鬓边丝。
答朱彦则二首·其二
作者：陈恭尹
朝代：清
体裁：七言律诗

民俗凋疲只愿闲，每飞符檄靖诸蛮。著书名在千秋后，借箸功存五岭间。绮里芝荣谁共采，盖公堂迥杳难攀。何时邂逅嵩台月，卮酒相从一解颜。
答林敬臣
作者：陈恭尹
朝代：清
体裁：七言律诗

岭南岭北岁频烦，知有先人素业存。偶著茶经唐处士，别分藜火汉王孙。同心千里能回驾，病足三秋未出门。空荷瑶华枉相祝，白头衰谢更何言。
答梁颙若
作者：陈恭尹
朝代：清
体裁：七言律诗

伏波桥侧石湖湾，生长难忘是此间。穷海见闻唯白浪，孤城表里出青山。身同坠叶犹知本，老对衰杨自怯攀。频得瑶缄远相待，好秋端为故人还。
答歌
作者：陈恭尹
朝代：清
体裁：古风

墓门道，高下不同茔，一种生春草。
答潘子登
作者：陈恭尹
朝代：清
体裁：古风

天之为文星与月，人之为文笔与舌。自从星月一晦冥，文章正脉几于绝。挑灯昨夜读君书，字字行间皆有血。君父之辱义正同，有口莫向他人说。精卫填海海未乾，愚公移山山可裂。山崩海竭必有时，此心不与天壤灭。蘸笔须到星宿源，磨锋必用昆吾铁。但能闭户造坚车，今古修途同一辙。
答蒋波澄
作者：陈恭尹
朝代：清
体裁：五言律诗

衡门深草闭，邻曲浊醪开。归读瑶华句，方知上客来。搜罗劳哲匠，牵率愧芜才。不是祈人赏，猿声只自哀。
答袁二玉即送之归馀杭兼柬季伟公
作者：陈恭尹
朝代：清
体裁：古风

十月黄花犹在径，拥褐徐行黄没胫。清晨有客叩我门，童子贪眠呼不应。病身出揖小亭西，袖有新篇为我赠。临风玉树既皎如，满把骊珠光照乘。闻君家住西子湖，浩然动我曾游兴。山色周遭郭外青，波光一片衣间凝。春烟秋月几衔杯，故国旧家同堕甑。羡君生长久承平，往事何堪入聪听。南来诗卷气有馀，展读终朝语清醒。不嫌老马问修途，自愧霜蹄早蹭蹬。季生闻说寓兰溪，母老儿娇室悬磬。君年方壮渠尚强，好上湖船共深订。
答鲍让侯即送之之楚
作者：陈恭尹
朝代：清
体裁：古风

秋来盛暑侵衰质，两腋疡生不能笔。承君惠我以瑶华，欲报之章常不卒。君来何所大江南，鄱阳春浪飞轻帆。君今何去洞庭北，楚天霜落多黄柑。黄柑尚青菊初发，赵尉城边好良月。抗手相辞欲有言，北来雁字何飘忽。君才颜谢远不如，百篇顷刻能疾书。飘若轻云涌溪谷，朗如初日开芙蕖。盛年一第非难得，濩落东南作闲客。杯酒唯寻寂莫人，游踪每有烟霞癖。潇湘江汉骚些馀，蕲黄大泽多陈迹，问君此别当何适。
繻葛程符氏殉节挽歌
作者：陈恭尹
朝代：清
体裁：七言绝句

请代何能格上天，千秋同穴志元坚。馀生枉作仪髦赋，一死当君属纩前。
纸屏
作者：陈恭尹
朝代：清
体裁：五言律诗

自上孤屏纸，轻随独坐身。止防风及我，不使事遮人。污损关情好，高方是德邻。朝来烦好手，画出武陵春。
纸窗
作者：陈恭尹
朝代：清
体裁：五言律诗

虚牖任风行，灯摇坐不成。谁开一匹练，似得数重城。自鉴呈身影，孤吟聚正声。古人于视听，毋取太分明。
绘空轩
作者：陈恭尹
朝代：清
体裁：五言律诗

微云欲断石，古木验灵根。绘得虚空出，曾无笔墨痕。风生枝有态，日落谱全翻。老衲且含笑，青天何所言。
续王础尘少莱子歌为屈翁山寿
作者：陈恭尹
朝代：清
体裁：古风

老莱子有五色衣，少莱子有五色笔。衣舞班斓有尽时，笔飞青简无穷日。每常中夜起鸡声，亦曾草檄母窥屏。子年六十母九十，母头全白子全青。阶前幼稚立四五，长者能文少者语。人生快意岂在多，莫惜堆盘献鸡黍。君不见叔皮避地河西居，王命论成还著书。汉家纪传定义例，作者何必皆石渠。平津六十初应诏，再至太常方见召。奇才伟貌众所推，得君何必皆年少。君家有书非野史，碧血荧荧光透纸。笔端生气万古存，君与人人皆不死。少莱子，老布衣，世上好恶多是非。三闾之后若无子，日月谁与争光辉。请簪此笔立殿陛，可以上报三春晖。
维岳篇祝嵩山兵宪
作者：陈恭尹
朝代：清
体裁：古风

咄哉豪杰不复见，武功文德难兼擅。书生不解治戎行，壮士何曾知笔砚。乾坤血战四十秋，风云惨澹生公侯。攀龙附凤各有以，乘风破浪公无俦。独向军前建奇策，落落数言终灭贼。夺其所恃用吾长，狡窟虽多随手得。赋诗横槊古称雄，今日天南又见公。马前露布无停笔，阵上穿杨自引弓。建节粤台明绣獬，六载深仁翔岭外。白首承欢锦昼归，丹书宠锡金横带。允文允武此其人，为孝为忠萃一身。尹也清风惭吉甫，敬歌维岳颂生申。
缫丝歌
作者：陈恭尹
朝代：清
体裁：古风

小虫之大小指如，君子之躯七尺馀。镬烹小虫胡为乎，将以为衣荣君躯。君躯长，君躯短。小虫之小丝有限，中心抽尽君未暖。
罗浮山水图歌为陈岱清司李
作者：陈恭尹
朝代：清
体裁：古风

六鳌不守蓬瀛东，海中夜走仙人宫。如何君家素屏上，突兀乃见飞云峰。我曾候日坐峰顶，花开万壑当深冬。群鸡不动夜方半，水面火色烧天红。此时天地顿消释，白日荡荡生胸中。谁人具此大笔力，不写幽奇写标格。卷将素练十二寻，收拾罗浮送归客。罗浮山高人所钦，罗浮水清君子心。罗浮之外君何有，归对罗浮尽日吟。
罗浮蝴蝶歌送屈翁山
作者：陈恭尹
朝代：清
体裁：古风

罗浮大蝴蝶，言是小凤皇。六足盘胸间，四翅交文章。修眉若杨叶，绣腹如垂囊。仙人爱文采，挟之游帝傍。云霞为友朋，沆瀣为酒浆。倦息珠阙上，饥采若木英。四海安足飞，来下君子堂。堂中有行者，比德共翱翔。
罗浮道中值王础尘生日寄之
作者：陈恭尹
朝代：清
体裁：七言律诗

别时不谓便逾旬，此日高天见雁群。黄菊篱边谁对酒，朱明洞口倍怀君。生多忧患常同遘，齿在桑榆愧未闻。已定穷通数年计，白头相伴老飞云。
罗浮黄龙洞对雪
作者：陈恭尹
朝代：清
体裁：古风

淅淅天上风，吹我白日没。飞瀑渐无声，寒溪遂生骨。仰视老人峰，云中玉为笏。嵚崎积已平，飘洒殊未歇。回旋若翔舞，廉纤乱毫发。客子宿茅茨，居然见冲突。重檐及户牖，堆压不可掘。南州炎德在，况此仙灵窟。丹火伏不兴，初阳动犹蹶。判此始衰年，拥衾坐明发。赖逢酒力良，未使吟声竭。夜久迥闻钟，山晓不待月。始知蓬岛来，往事非荒忽。请看朱明天，化作金银阙。
羊城月夜同王紫诠吴山带次蓝公漪韵
作者：陈恭尹
朝代：清
体裁：五言律诗

众窍因成籁，一弦犹抚琴。岂能谐里耳，聊以散幽襟。地古春怀远，杯凉夜语深。三农方望雨，明月最宜阴。
羽都督殉节诗
作者：陈恭尹
朝代：清
体裁：七言律诗

金方为教本坚刚，受命先朝卫五羊。生死只知城下士，姓名不惮羽林郎。血流大地终成碧，骨化飞尘久亦香。世禄几家能矢报，为君歌此问苍苍。
老榕团
作者：陈恭尹
朝代：清
体裁：五言律诗

榕自南州有，称奇此独存。八千椿树岁，半死峄桐根。车盖临官路，蒲团傍佛门。清凉深夏日，人识法云恩。
耕田歌
作者：陈恭尹
朝代：清
体裁：古风

耕田乐，耕田苦。乐哉乐有年，苦哉不可言。春未至，先扶犁。霜华重，土气肥。春已至，农事始。鸡未鸣，耕者起。泥汨汨，水光光。二月稻芽，三月打秧。五月收花，六月垂垂黄。再熟之田始有望。三月打秧，六月薅草。一熟之田，九月始得穫稻。近路畏马，马食犹寡。近水畏兵，兵刈何名。上官不待熟不熟，昨日取钱今取谷。西邻典衣东卖犊。黄犊用力且勿苦，屠家明日悬尔股。
胡绢庵宪长入觐都门便道省亲事后还治赋之
作者：陈恭尹
朝代：清
体裁：七言律诗

归国还乡共一行，豸冠龙节有馀荣。晨昏子舍欢何极，玉帛天门礼已成。万里春风张相宅，满车甘雨赵佗城。谁人解献中和颂，白发狂歌一老生。
胭脂花
作者：陈恭尹
朝代：清
体裁：七言律诗

非藤非树漫成窠，对节方茎用若何。茉莉丛低推特艳，石榴红缀正相和。缠绵懒蕊珠须短，澹薄微香粉汗过。不用浪誇颜色好，焉支山下汉儿多。
腊月望夜湛用喈水边新阁落成招同诸子月下小饮
作者：陈恭尹
朝代：清
体裁：七言律诗

回塘天净见诸峰，新阁初开月在东。倒影自摇窗户里，满轮飞入酒杯中。孤村岁晚闻长笛，一叶寒声落细风。渐逼春归幸邻近，花边不使坐成空。
腊月望日石濂大师招同张桐君吴子祥鲍子韶季伟公黄位北李方水黄葵村黄摄之同用庚字
作者：陈恭尹
朝代：清
体裁：七言律诗

不受年催独有僧，禅房犹得聚同声。菩提别是卢能树，车马依然陆贾城。水际鹤当红叶立，石边人绕紫梅行。腊残岁事家家有，愧不从容共月明。
臂阁
作者：陈恭尹
朝代：清
体裁：五言律诗

截竹为清玩，潇湘意尚存。雅形看不厌，小足立无痕。妙得文心助，轻承玉臂恩。点污知可免，持此报天门。
自励诗
作者：陈恭尹
朝代：清
体裁：古风

闻道岂必早，立德苦不固。嗟余困蒙弱，老大犹未树。五十不称夭，蹉跎已中路。逝者诚已矣，来兹可无惧。先民诏遗矩，乃在行其素。外物焉足希，澄心任所遇。每戒出位思，恒存周身虑。毋曰独居暗，几微渐成著。毋曰戏谑小，君子有常度。穴防终以决，往水不返溯。庶几日三复，反躬永无恶。
自得居
作者：陈恭尹
朝代：清
体裁：七言绝句

身心顷刻不相离，未得为谁得是谁。饮水入喉分冷暖，从来只有自家知。
自罗浮还增城柬冉平川君侯
作者：陈恭尹
朝代：清
体裁：七言律诗

南州为令昔多贤，人说平川即稚川。几首新诗无事日，万畦遗穗有秋年。丹砂未问延龄术，清俸劳分买酒钱。四百山灵新寄语，家家安饱胜如仙。
至日同温茂长侄汝侯雨中入高峡
作者：陈恭尹
朝代：清
体裁：七言律诗

寒雨从朝歇也无，酒杯相命且狂呼。长风直破西江浪，短日多行百里途。峡势益奇霜既落，山容如赭草全枯。年年此地犹为客，愧见峰头石望夫。
至日遥和梁药亭夜集之作同用东韵
作者：陈恭尹
朝代：清
体裁：七言律诗

子半阳生羲画中，此心遥与故人同。日添一线行将北，月到三更上自东。茗熟未销文武火，梅开不厌往来风。草堂各有吟诗客，白发萧萧两老翁。
舟夜
作者：陈恭尹
朝代：清
体裁：七言绝句

夜寒犹自拥秋衣，水底星河数雁飞。空得家书无一字，满缄稠叠寄当归。
舟泊长淮关怀去年别者
作者：陈恭尹
朝代：清
体裁：五言律诗

长淮今夜月，此是故人心。万里送行者，徘徊枫树林。维舟怅前别，把酒恋同斟。自我不相见，知君愁至今。
舟经故里不泊
作者：陈恭尹
朝代：清
体裁：五言律诗

东林日未出，一望但苍苍。旧宅诸峰下，寒江绕郭长。十年春涕泪，二月雨帆樯。不为营先冢，何因对故乡。
芒鞋
作者：陈恭尹
朝代：清
体裁：五言律诗

以貌若不足，于行安有馀。即云素履往，犹似结绳初。山色绿相得，藓痕青未除。从来深薄意，于汝更何如。
花朝后二夕何侯招饮署中即事
作者：陈恭尹
朝代：清
体裁：七言律诗

清斋银烛敞华筵，况值融和二月天。春得一晴花尽放，望连三夕月犹圆。中心自醉非酬酢，入耳仁声胜管弦。吴下旧交今寂莫，因君重为说当年。
花朝后五日同梁药亭屈本庵吴山带李方水集石公离六堂即事书怀二首
作者：陈恭尹
朝代：清

春半花犹未，农时雨不来。言寻方丈约，笑为老僧开。古井人争水，空池鹤印苔。隐忧惭素饱，钟罢且徘徊。西畴延夕照，篱落见层层。塔影千年寺，琴声百岁僧。风枝翻弱絮，香蕊结垂藤。妙法离言说，南宗此一灯。
花朝后五日同梁药亭屈本庵吴山带李方水集石公离六堂即事书怀二首·其一
作者：陈恭尹
朝代：清
体裁：五言律诗

春半花犹未，农时雨不来。言寻方丈约，笑为老僧开。古井人争水，空池鹤印苔。隐忧惭素饱，钟罢且徘徊。
花朝后五日同梁药亭屈本庵吴山带李方水集石公离六堂即事书怀二首·其二
作者：陈恭尹
朝代：清
体裁：五言律诗

西畴延夕照，篱落见层层。塔影千年寺，琴声百岁僧。风枝翻弱絮，香蕊结垂藤。妙法离言说，南宗此一灯。
花朝梁药亭招集六瑩堂送姚东郊归桐城同王蒲衣姚非熊二首
作者：陈恭尹
朝代：清

高斋红绽雨初消，美酒良晨未寂寥。归客正寻芳草路，南天早是落花朝。交情到处多投辖，诗卷谁家得射雕。含嚼菁华不成句，杜陵持论薄兰苕。南风帆席到非遥，桑落洲边不上潮。入馔鲜鳞飞白版，滴窗疏雨剪红蕉。江光西望涵三楚，山色东浮见六朝。旧好君乡三拜在，并将新咏寄东樵。
花朝梁药亭招集六莹堂送姚东郊归桐城同王蒲衣姚非熊二首·其一
作者：陈恭尹
朝代：清
体裁：七言律诗

高斋红绽雨初消，美酒良晨未寂寥。归客正寻芳草路，南天早是落花朝。交情到处多投辖，诗卷谁家得射雕。含嚼菁华不成句，杜陵持论薄兰苕。
花朝梁药亭招集六莹堂送姚东郊归桐城同王蒲衣姚非熊二首·其二
作者：陈恭尹
朝代：清
体裁：七言律诗

南风帆席到非遥，桑落洲边不上潮。入馔鲜鳞飞白版，滴窗疏雨剪红蕉。江光西望涵三楚，山色东浮见六朝。旧好君乡三拜在，并将新咏寄东樵。
花架
作者：陈恭尹
朝代：清
体裁：五言律诗

青春虽共得，弱植本难工。小结藤兼竹，无妨雨复风。细香通静后，微月覆轩东。未少匡扶力，花开不任功。
苦吟分得丝字
作者：陈恭尹
朝代：清
体裁：五言律诗

力穷天地外，独立夕阳时。物态皆吾巧，春风不自知。舌从荆妇笑，香遣稚儿司。究竟成何事，年年催鬓丝。
苦雨偶成柬家牧止
作者：陈恭尹
朝代：清
体裁：七言律诗

湿云寒雨苦相仍，便是篮舆出未能。沟水绕门前后路，砌苔缘壁两三层。身牵旅梦痴难晓，屐印春泥重不胜。徒忆高楼垂柳下，昨来名论对陈登。
茶灶
作者：陈恭尹
朝代：清
体裁：五言律诗

白灶青铛子，潮州来者精。洁宜居近坐，小亦利随行。就隙邀风势，添泉战火声。寻常饥渴外，多事养浮生。
荔枝次吴晋涛
作者：陈恭尹
朝代：清
体裁：七言律诗

年年惯见侧生红，自读新篇迥不同。绮树有霜朝更艳，冰盘无暑日初融。空将异味疑曹氏，未许移根入汉宫。君为荔枝来岭外，一官吟遍二松风。
荔枝酒
作者：陈恭尹
朝代：清
体裁：七言排律

天为美禄供禋祀，上有旗星下有泉。既作神农能播种，更教仪狄为开先。五齐三事经曾著，百榼千钟古有传。西土蒲萄长引蔓，南州丛桂每参天。岂知岭外离支树，植自罗浮卖酒田。万斛如珠空自照，千溪如火未曾燃。群来野雀休能网，饱啖行人不论钱。采下忽看花满地，酿成何啻酒如川。三年始醒谁能试，百步闻香足自前。满碗盛来无见底，一觞浮出月如弦。冰从化水参差减，玉既成浆性未迁。桂郡酒官应为此，越佗贡物罔闻焉。生时多食犹能醉，酿后馀甘倍可怜。通神益智功如在，美色怡颜力更全。妃子红尘何乃拙，魏文石蜜想当然。琼苏为泛觞王子，玄碧会开宴列仙。古昔未分优与劣，眼前唯辨圣为贤。合尊岂但醉三二，一斗何须价十千。多酿不忧民食耗，屡丰为爱酒垆眠。风流太守须酣饮，知借南中尚几年。
药亭入峡有月亲高峡烧星夹远江灯之句索予同赋别后出峡目睹其妙因为继作
作者：陈恭尹
朝代：清
体裁：五言律诗

摇飏孤舫夕，欸乃片帆兴。野烧难分月，江星不碍灯。添衣听戍鼓，把酒念良朋。自判中流袂，吟诗久未能。
药裹
作者：陈恭尹
朝代：清
体裁：五言律诗

事至初为备，防身未是严。将祈苦口利，须用括囊占。物土分南北，纤微及米盐。但令人不病，蛛网尔何嫌。
荷池偶题二首
作者：陈恭尹
朝代：清

今日花始开，昨日花尚好。欲知花故新，但看蜂多少。方池不见水，但见红与碧。小雨芰荷翻，一声何处得。
荷池偶题二首·其一
作者：陈恭尹
朝代：清
体裁：五言绝句

今日花始开，昨日花尚好。欲知花故新，但看蜂多少。
荷池偶题二首·其二
作者：陈恭尹
朝代：清
体裁：五言绝句

方池不见水，但见红与碧。小雨芰荷翻，一声何处得。
菖蒲涧
作者：陈恭尹
朝代：清
体裁：古风

野草绿未稠，东郊春已暮。农夫荷锄笠，连阴未成雨。昨约蒲涧行，颇作沾濡惧。届晨乃开霁，杲日方东吐。轩骑出城闉，干旌入深树。登顿古殿旁，偪侧缘溪路。风泉递清响，竹石通微步。神仙渺何所，前贤表遗句。尚忆征战初，经年六师驻。樵苏落榱桷，高垒隳陵墓。孤寺独岿然，文章有灵护。佳辰及兹游，赏心亦云具。布席榕阴移，飞觞玉醪注。歌吟杂谐谑，脱略披情愫。宾主一代才，登高各能赋。白雪岂曰酬，青云期可附。
萧建侯招同王础尘杨卫公李方水赏菊即事
作者：陈恭尹
朝代：清
体裁：七言律诗

春芳憔悴不馀阴，谁遣东篱晚兴深。天为老人留菊节，君于闲处耗雄心。如云五色皆成采，映日千枝岂让金。好酌南阳潭下水，骚人陶令未知音。
萧建侯邀赏菊因忆去年同游成二绝句
作者：陈恭尹
朝代：清

百种名花五色开，主人仍为具深杯。去年酒伴皆星散，只有陶潜独自来。八阵图开在浅沙，将军闲卧兴无涯。知从枥下思千里，故向林中布五花。
萧建侯邀赏菊因忆去年同游成二绝句·其一
作者：陈恭尹
朝代：清
体裁：七言绝句

百种名花五色开，主人仍为具深杯。去年酒伴皆星散，只有陶潜独自来。
萧建侯邀赏菊因忆去年同游成二绝句·其二
作者：陈恭尹
朝代：清
体裁：七言绝句

八阵图开在浅沙，将军闲卧兴无涯。知从枥下思千里，故向林中布五花。
葛帏
作者：陈恭尹
朝代：清
体裁：五言律诗

细葛含轻雾，多年制薄帷。影形人共见，心事尔如知。不喜猜黄绢，无忧变素丝。唯闻越溪女，薪胆有遗诗。
蒋莘田学使自河南寄示新刻赋寄二首
作者：陈恭尹
朝代：清

敢言汉代朱槐里，善述龙门太史公。已化文风来岭外，更移时雨到天中。新栽桃李春争发，一顾骅骝野遂空。闻说河清方献颂，大梁佳气正葱葱。别来吟兴定何如，老树庭边客渐疏。积水在门梅雨后，新蝉依岸荔香初。中州纸贵今时赋，少室峰高昨日书。犹记去年相送地，粤人千里拜干旟。
蒋莘田学使自河南寄示新刻赋寄二首·其一
作者：陈恭尹
朝代：清
体裁：七言律诗

敢言汉代朱槐里，善述龙门太史公。已化文风来岭外，更移时雨到天中。新栽桃李春争发，一顾骅骝野遂空。闻说河清方献颂，大梁佳气正葱葱。
蒋莘田学使自河南寄示新刻赋寄二首·其二
作者：陈恭尹
朝代：清
体裁：七言律诗

别来吟兴定何如，老树庭边客渐疏。积水在门梅雨后，新蝉依岸荔香初。中州纸贵今时赋，少室峰高昨日书。犹记去年相送地，粤人千里拜干旟。
蒋雨亭主政来粤拜其先祖父祠部参政公遗爱祠还日奉赠二首
作者：陈恭尹
朝代：清

何期旌旆到茅庐，十载秦中一纸书。方报循良徵北阙，却从休沐理南车。两旬旅寓青春浅，三世论交白发馀。酹酒先公祠下土，于门高大信非虚。大江中隔岭头梅，世泽偏深在粤台。山甫缵戎今再见，相如乘驷此重来。土风并是童时习，人士多于祭日陪。握别津亭思往事，万民争送使星回。
蒋雨亭主政来粤拜其先祖父祠部参政公遗爱祠还日奉赠二首·其一
作者：陈恭尹
朝代：清
体裁：七言律诗

何期旌旆到茅庐，十载秦中一纸书。方报循良徵北阙，却从休沐理南车。两旬旅寓青春浅，三世论交白发馀。酹酒先公祠下土，于门高大信非虚。
蒋雨亭主政来粤拜其先祖父祠部参政公遗爱祠还日奉赠二首·其二
作者：陈恭尹
朝代：清
体裁：七言律诗

大江中隔岭头梅，世泽偏深在粤台。山甫缵戎今再见，相如乘驷此重来。土风并是童时习，人士多于祭日陪。握别津亭思往事，万民争送使星回。
蒲团
作者：陈恭尹
朝代：清
体裁：五言律诗

蒲簟圆如月，茅斋寒似冰。难将幽独意，举似住山僧。暗泪续清晓，朗吟枯夜灯。闲来看坐处，书破一层层。
蒿花
作者：陈恭尹
朝代：清

忧世庄生目，于蔬亦有蒿。入厨充野蔌，登俎让溪毛。软滑人争尚，芳辛众每饕。莼丝堪并驾，蒌笋或同曹。养胃功殊大，驱痰效可掺。理畦犹画井，疏洫渐成濠。隔岁勤锄锸，先时举桔槔。散根临雪候，聚族冒寒皋。葱茜超群卉，肥硗擅土膏。卷芽朝挺箭，丛翠暮生涛。市价初终别，村佣往返挑。贵时争尺寸，贱日委沟壕。晚节诚无味，其花也自豪。千茎击蕾密，单瓣着心牢。众幅为轮小，中权筑垒高。嫩茸深结蕊，青萼细含毫。摇落能经久，离披尚桀骜。只应从物化，终不被风挠。追往颐犹朵，于今首重搔。坐观形色巧，真觉化工劳。莺谷翎谁剪，蚕筐茧待缫。深浓如匠染，浅淡受霜鏖。倚凤簪云鬓，攀龙上御袍。无香辞蛱蝶，有苦远蛴螬。竟亩黄相镞，经春子可櫜。作金曾布佛，似菊欲依陶。不遇高人赏，将同荼蓼蓐。折归亲几砚，把玩对醇醪。萎绝知何许，怡情信所遭。千言劳共赋，一字更承褒。薇蕨还登雅，萧兰并入骚。曾开蒋生径，况恸孝元号。题咏终无及，纤微乃自叨。词锋侔剑戟，文战列旌旄。嗜险穷幽眇，抽薪极汰淘。宁甘名嚼蜡，不肯事餔糟。戛戛敲群玉，锵锵奏八璈。只缘花不俗，遂觉懒难逃。周道伤离黍，中园感有桃。诗人工比物，聊以代心忉。
蒿花
作者：陈恭尹
朝代：清
体裁：五言排律

忧世庄生目，于蔬亦有蒿。入厨充野蔌，登俎让溪毛。软滑人争尚，芳辛众每饕。莼丝堪并驾，蒌笋或同曹。养胃功殊大，驱痰效可掺。理畦犹画井，疏洫渐成濠。隔岁勤锄锸，先时举桔槔。散根临雪候，聚族冒寒皋。葱茜超群卉，肥硗擅土膏。卷芽朝挺箭，丛翠暮生涛。市价初终别，村佣往返挑。贵时争尺寸，贱日委沟壕。晚节诚无味，其花也自豪。千茎击蕾密，单瓣着心牢。众幅为轮小，中权筑垒高。嫩茸深结蕊，青萼细含毫。摇落能经久，离披尚桀骜。只应从物化，终不被风挠。追往颐犹朵，于今首重搔。坐观形色巧，真觉化工劳。莺谷翎谁剪，蚕筐茧待缫。深浓如匠染，浅淡受霜鏖。倚凤簪云鬓，攀龙上御袍。无香辞蛱蝶，有苦远蛴螬。竟亩黄相镞，经春子可櫜。作金曾布佛，似菊欲依陶。不遇高人赏，将同荼蓼薅。折归亲几砚，把玩对醇醪。萎绝知何许，怡情信所遭。千言劳共赋，一字更承褒。薇蕨还登雅，萧兰并入骚。曾开蒋生径，况恸孝元号。题咏终无及，纤微乃自叨。词锋侔剑戟，文战列旌旄。嗜险穷幽眇，抽薪极汰淘。宁甘名嚼蜡，不肯事餔糟。戛戛敲群玉，锵锵奏八璈。只缘花不俗，遂觉懒难逃。周道伤离黍，中园感有桃。诗人工比物，聊以代心忉。
藕泉为孔少府赋
作者：陈恭尹
朝代：清
体裁：七言律诗

莲花峰下学宫成，宫外新泉以藕名。有本知为君子泽，一泓先得圣人清。凉生肝鬲同冰饮，静写须眉似镜明。洙泗渊源湮已久，赖公重此濯吾缨。
藤
作者：陈恭尹
朝代：清
体裁：五言律诗

遇物时能曲，垂天自不斜。可怜无尺土，亦复着高花。柔是长生道，清宜处士家。柴门开一角，山月也从遮。
藤簟
作者：陈恭尹
朝代：清
体裁：古风

一片燕山雪，千枝海上藤。结为几万字，字字读成冰。缕细常欺发，光寒不集蝇。暑天南地上，从此绝炎蒸。
虎丘题壁
作者：陈恭尹
朝代：清
体裁：七言律诗

虎迹苍茫霸业沈，古时山色尚阴阴。半楼月影千家笛，万里天涯一夜砧。南国干戈征士泪，西风刀剪美人心。市中亦有吹篪客，乞食吴门秋又深。
蚓
作者：陈恭尹
朝代：清
体裁：七言绝句

一声一恨在涂泥，虽有清操未有知。待化羽衣吟露日，世人方信饮泉时。
蜂
作者：陈恭尹
朝代：清
体裁：七言绝句

穿花度叶日纷纷，出自知时处有群。独佩秋兰何处献，惭卿一食不忘君。
螺杯
作者：陈恭尹
朝代：清
体裁：五言律诗

汝曲世所弃，因之成巨觞。纵逢千日酒，不忘九回肠。江海归何益，朋俦兴每长。谁能赋鹦鹉，名字恐相妨。
蟏蛸
作者：陈恭尹
朝代：清
体裁：七言绝句

独将一面候虫过，饥任微生饱在他。村舍久知无好客，劳君门外更张罗。
行路难
作者：陈恭尹
朝代：清

君不见天上之星坠为石，又不闻地中有雷生霹雳。星有光芒犹可避，雷无定所谁能测。杀人岂必干与戈，尺地寸天皆局蹐。重城高寝自谓安，中夜思之眠岂得。何能变化为蟭螟，飞入睫中人不识。翩翩之雁来天隅，中有一者飞而孤。自丧其雄不并宿，江中警夜甘为奴。江滨之人少慈惠，一网高张百禽殪。不虞永断匹偶恩，食肉卖毛为得计。君不闻蜀山多阴稀见日，群犬吠之盈万室。又不闻野人有妇一目偏，出见举世皆不妍。是非好恶何有定，昨者高岸今为渊。劝君且自酣杯酒，劝君不用狂开口。正言自古有戈矛，上士闻之皆却走。君不见五陵年少插两弓，左射右射皆能工。金丸如星羽如月，骄马蹴踏鸣秋风。林中走兽猎已尽，仰面四顾苍天空。千年老鹤青田产，昨日瑶池衔玉简。未回劲翮排天门，莫使霜毛刺人眼。卞和入山得璞玉，献之未售先刖足。秦王易以十五城，赵国不与终受兵。从来至宝物所忌，锥刀之末今人争。小民止可求粗足，朝饭糟糠暮饘粥。轻裘肥马不易誇，有司视尔如仇家。隰有桑，阪有漆，朝朝斤斧无虚日。社西老树且千年，于人无益已则全。美材岂合终弃置，用之贵得逢英贤。昨者公家求大木，匠石顾之蒙见录。已辞根柢落高云，却伴沙泥委空谷。葡萄酒，黄金卮，玉箫瑶瑟声参差。佳人长袖为君舞，今时不饮将何时。是与非，得与失，百年都是攒眉日。刘伶一醉死便埋，嗣宗多事犹咏怀。畏首畏尾身馀几，智士畏名如畏鬼。君不闻隋家白鹤自拔毛，周庙牺鸡啄其尾。孔雀之血能杀人，翠钿金尾光彻身。古来贤圣不外饰，蛙声紫色能乱真。一人独坐深宫里，拜跪满前皆有以。谁悬明镜照中心，为佞为忠总相似。仲尼一语君勿谖，先观其行后其言。君子温温如白玉，利口便便中有毒。其毒愈甚文愈高，请君记取孔雀毛。落花一别树，安择清波与污泥。自古皆有死，刀兵床第无高低。梦中得食醒难饱，夷齐身饿名不朽。流芳一日不易为，遗臭万年安足道。
行路难·其一
作者：陈恭尹
朝代：清
体裁：乐府曲辞

君不见天上之星坠为石，又不闻地中有雷生霹雳。星有光芒犹可避，雷无定所谁能测。杀人岂必干与戈，尺地寸天皆局蹐。重城高寝自谓安，中夜思之眠岂得。何能变化为蟭螟，飞入睫中人不识。
行路难·其七
作者：陈恭尹
朝代：清
体裁：乐府曲辞

葡萄酒，黄金卮，玉箫瑶瑟声参差。佳人长袖为君舞，今时不饮将何时。是与非，得与失，百年都是攒眉日。刘伶一醉死便埋，嗣宗多事犹咏怀。畏首畏尾身馀几，智士畏名如畏鬼。君不闻隋家白鹤自拔毛，周庙牺鸡啄其尾。
行路难·其三
作者：陈恭尹
朝代：清
体裁：乐府曲辞

君不闻蜀山多阴稀见日，群犬吠之盈万室。又不闻野人有妇一目偏，出见举世皆不妍。是非好恶何有定，昨者高岸今为渊。劝君且自酣杯酒，劝君不用狂开口。正言自古有戈矛，上士闻之皆却走。
行路难·其九
作者：陈恭尹
朝代：清
体裁：乐府曲辞

落花一别树，安择清波与污泥。自古皆有死，刀兵床第无高低。梦中得食醒难饱，夷齐身饿名不朽。流芳一日不易为，遗臭万年安足道。
行路难·其二
作者：陈恭尹
朝代：清
体裁：乐府曲辞

翩翩之雁来天隅，中有一者飞而孤。自丧其雄不并宿，江中警夜甘为奴。江滨之人少慈惠，一网高张百禽殪。不虞永断匹偶恩，食肉卖毛为得计。
行路难·其五
作者：陈恭尹
朝代：清
体裁：乐府曲辞

卞和入山得璞玉，献之未售先刖足。秦王易以十五城，赵国不与终受兵。从来至宝物所忌，锥刀之末今人争。小民止可求粗足，朝饭糟糠暮饘粥。轻裘肥马不易誇，有司视尔如仇家。
行路难·其八
作者：陈恭尹
朝代：清
体裁：乐府曲辞

孔雀之血能杀人，翠钿金尾光彻身。古来贤圣不外饰，蛙声紫色能乱真。一人独坐深宫里，拜跪满前皆有以。谁悬明镜照中心，为佞为忠总相似。仲尼一语君勿谖，先观其行后其言。君子温温如白玉，利口便便中有毒。其毒愈甚文愈高，请君记取孔雀毛。
行路难·其六
作者：陈恭尹
朝代：清
体裁：乐府曲辞

隰有桑，阪有漆，朝朝斤斧无虚日。社西老树且千年，于人无益已则全。美材岂合终弃置，用之贵得逢英贤。昨者公家求大木，匠石顾之蒙见录。已辞根柢落高云，却伴沙泥委空谷。
行路难·其四
作者：陈恭尹
朝代：清
体裁：乐府曲辞

君不见五陵年少插两弓，左射右射皆能工。金丸如星羽如月，骄马蹴踏鸣秋风。林中走兽猎已尽，仰面四顾苍天空。千年老鹤青田产，昨日瑶池衔玉简。未回劲翮排天门，莫使霜毛刺人眼。
袁尔□元戎向惠端砚久未谢也今秋偶过补诗奉柬兼怀密山黄门
作者：陈恭尹
朝代：清
体裁：七言律诗

前年频得望清辉，酒罢分携宝砚归。鸲眼尚明犹恋主，龙韬曾伴有馀威。渐忘盾鼻同飞檄，久困斋头共掩扉。莫讶琼瑶全未报，黄门行后少珠玑。
西樵旅怀五首
作者：陈恭尹
朝代：清

罗浮风暖鹧鸪啼，山下梅花客未迷。十里娇歌传玉笛，一竿残月泊沙堤。生存华屋人何处，营垒清秋马独嘶。扶醉西州他日路，潘郎怀旧岂堪题。牂牁滚滚向东流，绿浦黄龙识御舟。初日平沙群跃马，二年杯酒独登楼。星连牛斗曾传檄，寒报湘沅尽赐裘。孤棹一辞天万里，几回风雨吼吴钩。高楼斜月倒银河，长路朝天响玉珂。雉堞影连飞旆密，马蹄香踏落花多。风中短笛翔鹓鹭，树底轻尘散绮罗。只有数峰名石室，著书留待史臣过。江城北面是山家，细雨西桥石路斜。九日归来浇绿酒，几年人去落黄花。牙签旧架唯馀蠹，玉树空庭但噪鸦。犹有邻翁思手泽，壁书珍重与笼纱。涕泣经年自一身，南天回首又风尘。低徊不死缘无子，潦倒何颜复向人。犬马岂能忘旧主，梦魂犹恐负先臣。西山有屋临溪水，新种桃花欲避秦。
西樵旅怀五首·其一
作者：陈恭尹
朝代：清
体裁：七言律诗

罗浮风暖鹧鸪啼，山下梅花客未迷。十里娇歌传玉笛，一竿残月泊沙堤。生存华屋人何处，营垒清秋马独嘶。扶醉西州他日路，潘郎怀旧岂堪题。
西樵旅怀五首·其三
作者：陈恭尹
朝代：清
体裁：七言律诗

高楼斜月倒银河，长路朝天响玉珂。雉堞影连飞旆密，马蹄香踏落花多。风中短笛翔鹓鹭，树底轻尘散绮罗。只有数峰名石室，著书留待史臣过。
西樵旅怀五首·其二
作者：陈恭尹
朝代：清
体裁：七言律诗

牂牁滚滚向东流，绿浦黄龙识御舟。初日平沙群跃马，二年杯酒独登楼。星连牛斗曾传檄，寒报湘沅尽赐裘。孤棹一辞天万里，几回风雨吼吴钩。
西樵旅怀五首·其五
作者：陈恭尹
朝代：清
体裁：七言律诗

涕泣经年自一身，南天回首又风尘。低徊不死缘无子，潦倒何颜复向人。犬马岂能忘旧主，梦魂犹恐负先臣。西山有屋临溪水，新种桃花欲避秦。
西樵旅怀五首·其四
作者：陈恭尹
朝代：清
体裁：七言律诗

江城北面是山家，细雨西桥石路斜。九日归来浇绿酒，几年人去落黄花。牙签旧架唯馀蠹，玉树空庭但噪鸦。犹有邻翁思手泽，壁书珍重与笼纱。
西樵白云洞同王川南作
作者：陈恭尹
朝代：清
体裁：五言律诗

四壁石崔嵬，飞泉石上来。桥分三折入，峰斫一门开。坐处凝丝雨，行边滑细苔。浮觞不可俟，先命酌泉杯。
西樵迟蔡艮若
作者：陈恭尹
朝代：清
体裁：古风

朝起望山路，杂花亏蔽之。日暮有来人，而非心所思。子行亦不远，曰归何乃迟。清溪日浣濯，犹恐衣裳缁。
西樵送王说作
作者：陈恭尹
朝代：清
体裁：五言律诗

相送已惆怅，清溪更乱鸣。未穷生死理，难了别离情。细草秋无路，长林晓有声。不须今夜月，还似昨宵明。
西樵道中三首
作者：陈恭尹
朝代：清

山半云生石作根，古墙薜荔自为村。儿童处处皆开塾，流水家家总到门。翳门关路上崚嶒，半坐蓝舆半自登。老脚尚堪鞭策在，来时忘却日南藤。硗埆纵横总植茶，平原无土不桑麻。罗浮四百能如此，富尽循州百万家。
西樵道中三首·其一
作者：陈恭尹
朝代：清
体裁：七言绝句

山半云生石作根，古墙薜荔自为村。儿童处处皆开塾，流水家家总到门。
西樵道中三首·其三
作者：陈恭尹
朝代：清
体裁：七言绝句

硗埆纵横总植茶，平原无土不桑麻。罗浮四百能如此，富尽循州百万家。
西樵道中三首·其二
作者：陈恭尹
朝代：清
体裁：七言绝句

翳门关路上崚嶒，半坐蓝舆半自登。老脚尚堪鞭策在，来时忘却日南藤。
西湖
作者：陈恭尹
朝代：清
体裁：七言律诗

山中麋鹿若为群，岭外双鱼杳不闻。贫甚独存冯客剑，雪深持上岳王坟。西湖歌舞春无价，南宋楼台暮有云。休恨议和奸相国，大江犹得百年分。
西湖杂兴四首
作者：陈恭尹
朝代：清

隔江山万叠，相对不知名。野寺宜孤梦，春风懒独行。涧阴云乍上，林暗叶初生。自住西湖后，何曾暂到城。岳王犹有庙，宋帝更无宫。水夹层城丽，山盘万户雄。园陵深夜雨，松槚冷春风。无泪挥前代，吴燕在眼中。明月有相忆，天涯只自亲。江山不可语，意气向何人。莺踏落花暮，燕衔孤屋春。年年别离尽，无泪与罗巾。别来无信息，归雁入残霞。故国应芳草，连宵梦落花。吹篪吴市月，垂钓越溪槎。见说佗封地，依然属汉家。
西湖杂兴四首·其一
作者：陈恭尹
朝代：清
体裁：五言律诗

隔江山万叠，相对不知名。野寺宜孤梦，春风懒独行。涧阴云乍上，林暗叶初生。自住西湖后，何曾暂到城。
西湖杂兴四首·其三
作者：陈恭尹
朝代：清
体裁：五言律诗

明月有相忆，天涯只自亲。江山不可语，意气向何人。莺踏落花暮，燕衔孤屋春。年年别离尽，无泪与罗巾。
西湖杂兴四首·其二
作者：陈恭尹
朝代：清
体裁：五言律诗

岳王犹有庙，宋帝更无宫。水夹层城丽，山盘万户雄。园陵深夜雨，松槚冷春风。无泪挥前代，吴燕在眼中。
西湖杂兴四首·其四
作者：陈恭尹
朝代：清
体裁：五言律诗

别来无信息，归雁入残霞。故国应芳草，连宵梦落花。吹篪吴市月，垂钓越溪槎。见说佗封地，依然属汉家。
西湖秋月歌题臧介眉卷
作者：陈恭尹
朝代：清
体裁：古风

月之可爱虽在水，有水无山非备美。人间好月是西湖，湖光即在山光里。三十年前湖上游，十度月圆湖外起。霜飘忽满六桥中，镜飞直印三潭底。四山隐映出楼台，百尺虚明见鳣鲔。是时丝竹在湖船，棹入琉璃水际天。闻歌或泊山边寺，煮茗遥深石上泉。君游与我谁先后，把卷沉思叹良久。何年高谢罗浮云，会须更买馀杭酒。
西湖观打鱼同王紫巘若云立安朱开黄作四首
作者：陈恭尹
朝代：清

沙际添新涨，桥边响细风。同人来雨后，尺鲤出湖中。竹筏渔家屋，藤蓑鹤发翁。献鲜知有客，贾勇更张罿。拨棹争先后，平湖望渺然。安知人在水，只似马行天。叶泛舟形小，云飞网势圆。得鱼邀上赏，公子不论钱。峰转仍波浪，源通忽石林。直拚三日棹，方尽两湖深。朴俗无台榭，贫家有织纴。村村悬敝笱，知不患年侵。系舸黄塘外，亭边水一篙。昔时僧院闭，前月浪痕高。短笛调新曲，行厨进浊醪。未堪穷胜事，饥溺愧吾曹。
西湖观打鱼同王紫巘若云立安朱开黄作四首·其一
作者：陈恭尹
朝代：清
体裁：五言律诗

沙际添新涨，桥边响细风。同人来雨后，尺鲤出湖中。竹筏渔家屋，藤蓑鹤发翁。献鲜知有客，贾勇更张罿。
西湖观打鱼同王紫巘若云立安朱开黄作四首·其三
作者：陈恭尹
朝代：清
体裁：五言律诗

峰转仍波浪，源通忽石林。直拚三日棹，方尽两湖深。朴俗无台榭，贫家有织纴。村村悬敝笱，知不患年侵。
西湖观打鱼同王紫巘若云立安朱开黄作四首·其二
作者：陈恭尹
朝代：清
体裁：五言律诗

拨棹争先后，平湖望渺然。安知人在水，只似马行天。叶泛舟形小，云飞网势圆。得鱼邀上赏，公子不论钱。
西湖观打鱼同王紫巘若云立安朱开黄作四首·其四
作者：陈恭尹
朝代：清
体裁：五言律诗

系舸黄塘外，亭边水一篙。昔时僧院闭，前月浪痕高。短笛调新曲，行厨进浊醪。未堪穷胜事，饥溺愧吾曹。
西湖送春次王紫诠使君韵十首时积雨八旬矣四月朔日积雨偶晴故有此作寄余索和十首
作者：陈恭尹
朝代：清

一春飞电不停光，谁纵群阴共闭阳。出谷野云笼树白，漫堤湖水入江长。莺辞青帝啼犹湿，燕得晴天喜欲狂。想到六如亭下路，屐泥封尽落花香。春来何处去何归，世上关心者亦稀。老景渐知前路逼，新花应又一年违。桥边激激催流水，塔外层层透落晖。深羡使君闲此日，野人经月未开扉。借却今朝补昨旬，历书新纪祝融神。金乌落尽无晴日，蜀魄啼衰有恨身。星火尚传羲叔宅，箫韶曾是帝虞巡。从他节序相流易，四百罗浮只自春。欲送归云不可寻，读君诗句费沈吟。春无白日常疑浅，水到沧溟未是深。野竹生来饶苦节，渚莲开后见同心。最怜犀带桥头月，他夕分明照客襟。菱花荇叶匝双湖，丽日曈曈百里铺。羲驭久应回北陆，渑池休恨失东隅。鹅群逸少非无帖，犊鼻相如别有垆。一咏一觞聊自足，好留春鸟劝提壶。青泥亭子石阑干，高冢累累照水寒。泉下朝云何处所，偈中如露未曾乾。蝇能远道因随骥，草有馀香不让兰。试问钱塘苏小墓，清明寒食几人看。已歇黄塘昨夜雷，寺南新筑定曾催。花名踯躅春长发，竹有茏葱手自栽。元凯勒铭传在德，左司为郡号多才。千秋也是寻常事，日月行天似磨推。青阳归去不蹉跎，闰岁曾无一日多。柯斧烂时才顷刻，触蛮争处又干戈。馀生合付丹砂久，壮志其如白发何。阿阁凤巢知在迩，春来竹实满前坡。千丝垂柳拂长堤，才见东风日已西。蚁垤一春鸣老鹳，山童三月报新鹂。将收蜂蜡供游屐，欲积蚨钱买醉泥。首夏清和全未得，朝来阴雨倍凄凄。莫道工诗遇必穷，使君曾不问穷通。千年自梦生花笔，一郡同归偃草风。杳杳邮筒来昨日，堂堂旗鼓建晴空。风流宋玉今摇落，谁和阳春入郢中。
西湖送春次王紫诠使君韵十首时积雨八旬矣四月朔日积雨偶晴故有此作寄余索和十首·其一
作者：陈恭尹
朝代：清
体裁：七言律诗

一春飞电不停光，谁纵群阴共闭阳。出谷野云笼树白，漫堤湖水入江长。莺辞青帝啼犹湿，燕得晴天喜欲狂。想到六如亭下路，屐泥封尽落花香。
西湖送春次王紫诠使君韵十首时积雨八旬矣四月朔日积雨偶晴故有此作寄余索和十首·其七
作者：陈恭尹
朝代：清
体裁：七言律诗

已歇黄塘昨夜雷，寺南新筑定曾催。花名踯躅春长发，竹有茏葱手自栽。元凯勒铭传在德，左司为郡号多才。千秋也是寻常事，日月行天似磨推。
西湖送春次王紫诠使君韵十首时积雨八旬矣四月朔日积雨偶晴故有此作寄余索和十首·其三
作者：陈恭尹
朝代：清
体裁：七言律诗

借却今朝补昨旬，历书新纪祝融神。金乌落尽无晴日，蜀魄啼衰有恨身。星火尚传羲叔宅，箫韶曾是帝虞巡。从他节序相流易，四百罗浮只自春。
西湖送春次王紫诠使君韵十首时积雨八旬矣四月朔日积雨偶晴故有此作寄余索和十首·其九
作者：陈恭尹
朝代：清
体裁：七言律诗

千丝垂柳拂长堤，才见东风日已西。蚁垤一春鸣老鹳，山童三月报新鹂。将收蜂蜡供游屐，欲积蚨钱买醉泥。首夏清和全未得，朝来阴雨倍凄凄。
西湖送春次王紫诠使君韵十首时积雨八旬矣四月朔日积雨偶晴故有此作寄余索和十首·其二
作者：陈恭尹
朝代：清
体裁：七言律诗

春来何处去何归，世上关心者亦稀。老景渐知前路逼，新花应又一年违。桥边激激催流水，塔外层层透落晖。深羡使君闲此日，野人经月未开扉。
西湖送春次王紫诠使君韵十首时积雨八旬矣四月朔日积雨偶晴故有此作寄余索和十首·其五
作者：陈恭尹
朝代：清
体裁：七言律诗

菱花荇叶匝双湖，丽日曈曈百里铺。羲驭久应回北陆，渑池休恨失东隅。鹅群逸少非无帖，犊鼻相如别有垆。一咏一觞聊自足，好留春鸟劝提壶。
西湖送春次王紫诠使君韵十首时积雨八旬矣四月朔日积雨偶晴故有此作寄余索和十首·其八
作者：陈恭尹
朝代：清
体裁：七言律诗

青阳归去不蹉跎，闰岁曾无一日多。柯斧烂时才顷刻，触蛮争处又干戈。馀生合付丹砂久，壮志其如白发何。阿阁凤巢知在迩，春来竹实满前坡。
西湖送春次王紫诠使君韵十首时积雨八旬矣四月朔日积雨偶晴故有此作寄余索和十首·其六
作者：陈恭尹
朝代：清
体裁：七言律诗

青泥亭子石阑干，高冢累累照水寒。泉下朝云何处所，偈中如露未曾乾。蝇能远道因随骥，草有馀香不让兰。试问钱塘苏小墓，清明寒食几人看。
西湖送春次王紫诠使君韵十首时积雨八旬矣四月朔日积雨偶晴故有此作寄余索和十首·其十
作者：陈恭尹
朝代：清
体裁：七言律诗

莫道工诗遇必穷，使君曾不问穷通。千年自梦生花笔，一郡同归偃草风。杳杳邮筒来昨日，堂堂旗鼓建晴空。风流宋玉今摇落，谁和阳春入郢中。
西湖送春次王紫诠使君韵十首时积雨八旬矣四月朔日积雨偶晴故有此作寄余索和十首·其四
作者：陈恭尹
朝代：清
体裁：七言律诗

欲送归云不可寻，读君诗句费沈吟。春无白日常疑浅，水到沧溟未是深。野竹生来饶苦节，渚莲开后见同心。最怜犀带桥头月，他夕分明照客襟。
西行
作者：陈恭尹
朝代：清
体裁：五言律诗

挂席春风缓，融融对物华。远天排雁字，新水育鱼花。岸曲盘千树，山寒闭数家。依然西去路，今昔不同嗟。
西郊赠岑梵则
作者：陈恭尹
朝代：清
体裁：古风

郊外新晴暮钟歇，江引霞光动林樾。浮丘丈人坐秋风，玉兔泠泠照仙骨。自言夙昔值升平，快意遨游正玄发。千金买醉五羊城，匹马独行双凤阙。老眼何曾着贵人，壮心足使吞溟渤。而今万事付儿孙，寂寞荒丘采薇蕨。唯有新诗似少年，夜夜高吟松下月。
詹侯竹也招集竹窥园即事
作者：陈恭尹
朝代：清
体裁：七言律诗

怪石堆园作一坡，新晴终日倚栏歌。满壶玉酒闲人醉，出匣银钩古字多。傍蕊山蜂吟并立，照阶林叶影相摩。寻常车马稀容接，得许花前数数过。
讯祝子坚因其婿邵重曦寄之
作者：陈恭尹
朝代：清
体裁：七言律诗

兰溪遗老近何如，两载天南信渐疏。箬笠定知随野艇，羊裘何处钓江鱼。百年热血匡时计，中夜寒灯细字书。白首相期还落落，因君遥为讯离居。
诃林怀古同诸公作
作者：陈恭尹
朝代：清
体裁：古风

粤山自北来，西城势宽衍。阛阓百万家，中有梵王殿。雄风固所存，古色不自炫。遥遥三千载，春光递流转。曾是虞翻宅，昔为赵佗甸。九州不一姓，兴废如邮传。如何一塔地，独使卢能擅。须发彼所捐，宝之若旒弁。至今菩提树，根基互相禅。中心半枯朽，万叶犹葱茜。佛法始东来，经纶多纠缠。宗风振自兹，宇内为一变。继以首楞严，羽翼相后先。奇文阐妙义，笔授留遗砚。乃知最上乘，枢纽存斯院。镇以铁浮图，千佛皆身现。干霄七层起，锢地重台奠。锡以罗汉画，神彩流唐绢。听法有睡猿，拥彗向人面。访古驻干旄，开轩极流眄。行厨具尊酒，老衲供茶宴。集木啭黄鹂，拂池度双燕。朱萼槛外明，青峰楼上见。遥钟发暮景，刻漏催壶箭。车马一分镳，将归有馀恋。
诃林雅集得青字
作者：陈恭尹
朝代：清
体裁：五言律诗

何地堪相约，南宗有祖庭。倚栏梁树古，开阁越山青。高咏宽颓暮，深杯免独醒。年年二三月，车马此频经。
读梁高士寒塘辞世诗次韵哭之二首
作者：陈恭尹
朝代：清

绝无沾滞绝根尘，肤发完归与两亲。蝴蝶梦中醒睡客，白莲花里去来身。天边星已占方朔，谷口名犹说子真。不恨夜台多好友，西山薇蕨渐无人。寂寞空斋闭竹门，寒塘西畔暗云屯。心从灰后仍馀热，水到穷时自得源。作传敢辞朋友责，遗经深幸子孙存。朱明丹火西樵月，照尔千秋处士魂。
读梁高士寒塘辞世诗次韵哭之二首·其一
作者：陈恭尹
朝代：清
体裁：七言律诗

绝无沾滞绝根尘，肤发完归与两亲。蝴蝶梦中醒睡客，白莲花里去来身。天边星已占方朔，谷口名犹说子真。不恨夜台多好友，西山薇蕨渐无人。
读梁高士寒塘辞世诗次韵哭之二首·其二
作者：陈恭尹
朝代：清
体裁：七言律诗

寂寞空斋闭竹门，寒塘西畔暗云屯。心从灰后仍馀热，水到穷时自得源。作传敢辞朋友责，遗经深幸子孙存。朱明丹火西樵月，照尔千秋处士魂。
读秦纪
作者：陈恭尹
朝代：清
体裁：七言绝句

谤声易弭怨难除，秦法虽严亦甚疏。夜半桥边呼孺子，人间犹有未烧书。
读秦纪
作者：陈恭尹
朝代：清

谤声易弭怨难除，秦法虽严亦甚疏。
夜半桥边哼孺子，人间犹有未烧书。
谒南岳庙
作者：陈恭尹
朝代：清
体裁：古风

秩礼咸百王，兹山奠南服。如何奕奕庙，朴樕今有屋。镛钟仰东序，高瓦坠平陆。谷风飘崇基，枯草下更绿。上帝当板板，百神亦倾覆。周檐盼层阿，出涕立空谷。
谢何宗鼐惠鹤
作者：陈恭尹
朝代：清
体裁：七言律诗

胎禽驯久不知龄，移赠山池适性灵。引吭独鸣高顶赤，侧身徐步老拳青。曾依处士能迎客，欲拟幽人别筑亭。仙峤翱翔他日事，朝来临水自梳翎。
象山书院诗和新邑诸公
作者：陈恭尹
朝代：清
体裁：七言绝句

象山门巷为谁开，古院荒池并是苔。犹有老成思旧德，瓣香时入巷中来。
贺伟公举子
作者：陈恭尹
朝代：清
体裁：七言律诗

照乘明珠出海波，同人无不为君歌。诗书有此真堪托，清白遗之亦已多。犬子文章终喻蜀，凤雏毛羽合巢阿。而翁莫道生儿晚，见尔携孙鬓未皤。
贺何不偕新翁
作者：陈恭尹
朝代：清
体裁：五言律诗

与君皆老矣，继美在弓裘。即此夭桃赋，无非式谷谋。百年宁复事，五岳续为游。颇忆曹丕语，成翁未白头。
贺家植普进士
作者：陈恭尹
朝代：清
体裁：七言律诗

妫水渊源代有文，江门家学更逢君。长风破浪时千里，大翼翀天见五云。昼锦正宜孺子舞，新篇超绝众人群。玉堂有客相期甚，书札南来慰我闻。
贺广州冯使君二首
作者：陈恭尹
朝代：清

天怀高旷世谁如，却为酬知更剖符。北阙除书来五岭，东风游兴尚三吴。新添诗卷传人口，旧管黔黎候旅途。家有傅岩先命在，暂将霖雨到南隅。南北犹悭相见缘，仁声先自异方传。棠阴未剪灵山下，骥足曾开禹穴前。莘野有勋仍相陟，韦侯世守亦承贤。今时盛事宁殊古，白首宁忘野史编。
贺广州冯使君二首·其一
作者：陈恭尹
朝代：清
体裁：七言律诗

天怀高旷世谁如，却为酬知更剖符。北阙除书来五岭，东风游兴尚三吴。新添诗卷传人口，旧管黔黎候旅途。家有傅岩先命在，暂将霖雨到南隅。
贺广州冯使君二首·其二
作者：陈恭尹
朝代：清
体裁：七言律诗

南北犹悭相见缘，仁声先自异方传。棠阴未剪灵山下，骥足曾开禹穴前。莘野有勋仍相陟，韦侯世守亦承贤。今时盛事宁殊古，白首宁忘野史编。
贺梁药亭新翁
作者：陈恭尹
朝代：清
体裁：七言律诗

七十巅毛未见丝，百龄五岳岂云迟。阿巢老凤双栖日，斗气津龙始合时。玉树连行枝并发，牙签万轴架新移。豪吟亦是东山事，安石从来自教儿。
贺胡韶先举孙
作者：陈恭尹
朝代：清
体裁：七言律诗

昔时见子初生子，今日佳儿已抱儿。家庆便多庭下彩，乡书遥慰鬓边丝。灰馀炉火重增焰，霜后高松渐著枝。三十年来天一转，深杯相对好开眉。
贺邹羽四司教顺德
作者：陈恭尹
朝代：清
体裁：七言律诗

百里家林即比邻，一官犹是读书身。青云渐展鹏风翼，绛帐闲开凤岭春。特立文坛年尚少，自磨雄剑气弥新。尊君风义先型在，深喜传家有令人。
贽伍重驹学医
作者：陈恭尹
朝代：清
体裁：古风

天下虽云弱，手援知其非。井中诚有人，所嗟无绠縻。大道陶阴阳，小亦潜肤肌。为仁得其柄，左右无不宜。爱子秉其术，攻病无坚垒。寒谷回条风，枯杨自生稊。苟能济斯民，药石皆吾师。儒生徒白首，局蹐将何为。
赋得捣药兔长生十六韵
作者：陈恭尹
朝代：清
体裁：五言排律

广寒清且冽，玉兔此为家。修短符天历，盈亏仰日车。赤毫王瑞远，朱目汉年遐。卯地分为正，衡星插斗斜。一形钟异质，九转事丹砂。杵臼劳何极，升恒望匪奢。方从王母授，药自羿妻赊。仙桂炊神鼎，银河灌枣瓜。视明周玉宇，步捷胜金蟆。口出王充著，毛飞伯翳誇。隐形环自转，顾腹孕频加。非坐常趺结，无争远角牙。爰爰长自得，趯趯更何嗟。巢月乃名窟，行空不受罝。三秋含颖细，七宝合丸嘉。东郭远卢足，名园赋雪华。弦张谁得射，魄晦尔无瑕。倘作人间笔，真开五色花。
赋送顾禹二首
作者：陈恭尹
朝代：清

新秋岭外好回车，水湛长江落木初。已啖离支三百颗，钓竿须鲙四腮鱼。二毛一变作霜巅，不听吴歌四十年。君到山塘秋已半，千人石上月依然。
赋送顾禹二首·其一
作者：陈恭尹
朝代：清
体裁：七言绝句

新秋岭外好回车，水湛长江落木初。已啖离支三百颗，钓竿须鲙四腮鱼。
赋送顾禹二首·其二
作者：陈恭尹
朝代：清
体裁：七言绝句

二毛一变作霜巅，不听吴歌四十年。君到山塘秋已半，千人石上月依然。
赠云在青
作者：陈恭尹
朝代：清
体裁：七言律诗

忙中常自领闲机，须鬓年来白渐希。过客不时停玉勒，高窗长日抚金徽。清池映竹留青霭，怪石当门挂薜衣。秋好正宜将寿酒，即看庭下凤雏飞。
赠任五陵
作者：陈恭尹
朝代：清
体裁：古风

任君介然稀所可，客邸杜门终日坐。三年怀剌已生毛，一旦间关劳问我。卷中先示禽言歌，嬉笑之下痛哭多。花下从君读终日，正名纪号皆不磨。水走云流无定质，不尚高华务平实。五岳真形笔底看，百家奇秘纷然失。如君好事古有谁，九州车辙安足奇。穆王空有八骏马，岂谓书生能得之。三闾大夫远游者，足迹未能遍中夏。虚无阊阖叫不开，枉用离骚继风雅。能游能赋两足矜，半生蹑屩还担簦。计功而食不妄取，神寒骨峻门如冰。试与极言当世计，达变通经还审势。如此人居草泽间，苍生岂得无凋弊。与君交好二年来，天轰地裂奔风雷。相逢一度一鼓掌，笑杀时无英杰才。坐使神州沦劫灰，念之不觉心魂哀。守持廉节止自了，天生我辈何为哉。宁为夷吾小器匡天下，莫作西山高蹈终蒿莱。
赠何东园铨部
作者：陈恭尹
朝代：清
体裁：七言律诗

四十年来海内名，西风衔命五羊城。妍媸物象归金镜，进退星辰在玉衡。高足渐看登要路，旧交犹自念狂生。炎州秋后波涛浅，想见归舟似叶轻。
赠何令萃庵
作者：陈恭尹
朝代：清
体裁：七言律诗

一从大邑绾金章，四壁何归尚此乡。五斗并无陶令米，一钱时似杜陵囊。川原未竭当年泽，鬓发新添昨夜霜。犹有国人公论在，儿童相戒护甘棠。
赠余鸿客
作者：陈恭尹
朝代：清
体裁：古风

蜀犬不识日，群吠声狺狺。越人贱章甫，不以易文身。中原龙战二十载，万事反覆如朝昏。我行惊惧伏草莽，举国大笑为愚人。何来年少金陵子，肯道相思满人耳。三年觅我二樵间，一夕逢君五羊市。倾山倒海见胸臆，白日照耀肝肠里。羁贫无酒留君欢，对坐江楼饥不起。是时积雨江上晴，丹枫乱落寒蝉鸣。长风驾浪作丘壑，蜃楼海市相峥嵘。赵佗朽骨为黄土，陆贾诗书亦何补。朝台空有汉家名，浩叹今人不如古。今人古人间容发，举足之分邈燕越。眼前得丧等烟云，身后是非悬日月。怪君茂龄怀抱奇，严君风义兼能诗。曾窥一二每心折，安得天马无龙驹。荒城气黑落日短，强为吾子停斯须。如君意气复何道，所愿故心终不渝。
赠冯开求
作者：陈恭尹
朝代：清
体裁：七言律诗

国士声华满国中，每于时刻见宗工。文章气接东西汉，兄弟名高大小冯。岂独英才多化雨，更闻古道善维风。丈夫正有无穷事，莫遣霜毛笑老翁。
赠别
作者：陈恭尹
朝代：清
体裁：五言律诗

彩凤初育羽，高梧方引枝。赠君如白玉，追琢在今时。极浦对遥夜，新知还远离。平生颇自惜，衰苶已如斯。
赠别任道爰
作者：陈恭尹
朝代：清
体裁：七言律诗

隐居虽隔岭头云，廿载相知只耳闻。三度南来初值我，一秋游兴又违君。生涯事事成蛇足，行迹年年似雁群。未必白头皆若此，酒阑携手望星文。
赠别何昭侯吏部
作者：陈恭尹
朝代：清
体裁：古风

之子天下才，在我梦中久。洎乎相见日，所叹皆白首。浮云变古今，落月思良友。示以录别诗，尚忆河梁手。丈夫系气运，出处原非偶。渭滨与首阳，异道同不苟。勿以带女萝，而云傲章绶。勿以居廊庙，而顾惭林薮。济物有同心，愿君践台斗。
赠别刘肩庵
作者：陈恭尹
朝代：清
体裁：七言律诗

相逢未得数追倍，见说曾从绝国来。凤诏到时蛮女拜，龙神祭日海云开。班生自有飞扬志，汉武唯求跅弛才。斯世升平须俊杰，看君非久滞蒿莱。
赠别史蕉饮吉士次其僧字诗二十九韵
作者：陈恭尹
朝代：清
体裁：古风

枯坐欲似参学僧，日钻故纸如窗蝇。白头兀兀尚若此，面目自照殊可憎。曾上罗浮宿绝顶，中宵见日得未曾。二曜何常一安处，以此自慰还自绳。因之仰首叩阊阖，■词既竭天不应。星宿坠地化苍狗，下界逐肉飞鹯鹰。海上三山淼难即，胸中五岳高崚嶒。鲍公遗履直欲借，列子风御如可乘。方思翱翔周八极，物色英俊开群瞢。爱君才名早艳发，文坛拔帜时先登。虚中若谷每能下，大器善受惟不矜。南来往往有佳句，见者动色相嗟称。谁言为道贵日损，山海未厌涓埃增。过河之鱼戒鲂鱮，希有之鸟遇大鹏。淹留残腊倏已尽，地气正月乃上腾。枯条冻卉各生意，争奇竞巧无不能。当歌岂复问昼夜，纵饮不必论斗升。那能老大更束缚，蛟龙反受鱼人罾。杯阑烛跋语未息，斋厨茶灶烟不兴。城角乌乌觉残梦，日光杲杲生觚棱。一时车马各星散，室中尚有孤吟灯。从来沈忧发易白，我已白尽仍不惩。鞭心入里欲近道，蕉皮剥尽空层层。春江少雨石尽见，百尺潭水犹清澄。归舟唱和昆若弟，南北都会邗与升。鱼鸟亲人自飞跃，垂杨匝水丝鬅鬙。长途兴会或有得，一篇示我南中朋。等身之集未敢请，衡阳纸贵难为誊。
赠别屈翁山二首
作者：陈恭尹
朝代：清

落日临大河，游子有叹声。与君结交初，十五侍亲庭。中间一杯酒，各有万里行。飘飖沅湘水，迢递辽阳城。归来何所得，白发三四茎。云中有哀鸟，遗我一尺缯。上言所相思，乘龙冉遐征。呜呼永决绝，况当别良朋。踟蹰欲有言，泪下先承缨。丈夫射桑弧，岂曰期一身。大耻且不雪，独善有何称。画布作鸿鹄，天下齐张弓。哀哉晚世士，不幸有其心。有心尚可容，有口能兴戎。愿君为坚金，不愿为贞松。松高风飕飕，众草难为秋。
赠别屈翁山二首·其一
作者：陈恭尹
朝代：清
体裁：古风

落日临大河，游子有叹声。与君结交初，十五侍亲庭。中间一杯酒，各有万里行。飘飖沅湘水，迢递辽阳城。归来何所得，白发三四茎。云中有哀鸟，遗我一尺缯。上言所相思，乘龙冉遐征。呜呼永决绝，况当别良朋。踟蹰欲有言，泪下先承缨。丈夫射桑弧，岂曰期一身。大耻且不雪，独善有何称。
赠别屈翁山二首·其二
作者：陈恭尹
朝代：清
体裁：古风

画布作鸿鹄，天下齐张弓。哀哉晚世士，不幸有其心。有心尚可容，有口能兴戎。愿君为坚金，不愿为贞松。松高风飕飕，众草难为秋。
赠别朱子蓉
作者：陈恭尹
朝代：清
体裁：古风

石鼓响枯桐，琥珀拾纤芥。声气各有期，类聚焉足怪。夫子本世胄，弱冠怀慷慨。著书东溪阳，四海方横溃。抗志师古人，屈身惭后代。昨来匡庐顶，更蹑罗浮背。中夜见朝曦，陵高阅九派。清旷惬奇怀，浩涆资挥洒。长揖王侯前，矩步炎州外。虽抱柳下和，无伤首阳隘。蹇予卧丘园，贞疾恒不瘥。握手涉旬时，方舟更逾迈。高曲虽和稀，宿心为一快。如何万里别，复此三秋届。草木变以衰，溪山明可画。去燕恋匹俦，归雁投蒲稗。离居易永久，触物多叹喟。何时御轻风，相寻越江介。
赠别查韬荒
作者：陈恭尹
朝代：清
体裁：古风

去年梅花开，君逾梅岭来。今年菊花节，君归理兰枻。天涯客久愿君归，却惜君归即成别。南山有鸟北张罗，人生知己安能多。况皆穷贱伏草莽，吴烟越水劳经过。比者追欢时快意，左把杯盘右文字。白日未尽红烛催，不肯相逢不沈醉。南溟波浪生长风，散作高言满箧中。珠玑错落映四座，星月倒影横霜空。朝汉高台雉堞古，伏波故道牂牁通。逢时自见各有以，芟彝割裂皆人雄。霸图不足迥青睐，麟阁千秋亦谁在。已甘藿食谢当时，共许著书传后辈。平生未识已相关，与子年华未老间。前路尚宽相见日，西风莫损别离颜。
赠别毛行九兼寄其从父子霞
作者：陈恭尹
朝代：清
体裁：古风

仆不与时为俯仰，虽在人间少还往。逢君一揖酒未消，当时不及论宗党。昨来再见通姓名，世交于汝为弟兄。我父之师君从祖，凤毛麟角相峥嵘。少年何处求高价，足迹依稀遍天下。笑谈满座自生风，咳唾为珠皆照夜。黄鹤高楼十载前，襄阳逋客曾周旋。君家名辈信杰出，后先卓荦多英贤。闻将翰墨动天子，三召比来皆称旨。老翁七十复何求，出处千秋在青史。如君健足乃绝尘，燕台可以空群伦。贫来赠别无杯酒，为报襄阳旧隐人。
赠别潘稼堂简讨二首
作者：陈恭尹
朝代：清

向来高步渺群儒，名在新篇势莫逾。凤羽尚思翔万仞，鹤书争遣下三吴。横竿笠泽江边卧，直宿文昌殿后趋。为见为潜君并得，天涯相见话菰芦。去是新秋来是冬，一年踪迹岭云中。犹同遁世人无闷，独有名山路未穷。采砚每逢蕉叶白，买舟频系荔支红。罗浮括入归囊里，曾否江门梦钓翁。
赠别潘稼堂简讨二首·其一
作者：陈恭尹
朝代：清
体裁：七言律诗

向来高步渺群儒，名在新篇势莫逾。凤羽尚思翔万仞，鹤书争遣下三吴。横竿笠泽江边卧，直宿文昌殿后趋。为见为潜君并得，天涯相见话菰芦。
赠别潘稼堂简讨二首·其二
作者：陈恭尹
朝代：清
体裁：七言律诗

去是新秋来是冬，一年踪迹岭云中。犹同遁世人无闷，独有名山路未穷。采砚每逢蕉叶白，买舟频系荔支红。罗浮括入归囊里，曾否江门梦钓翁。
赠别王础尘
作者：陈恭尹
朝代：清
体裁：古风

昔年与子珠江别，太白有芒宵八月。今来送子五羊城，土木双星守不行。徘徊往复似有恋，毋乃类我故人情。昔年见子须如漆，今来白发参差出。死生万变十年中，唯有两心尚如一。不肯低头就一时，不曾失足受磷缁。只将热酒浇怀抱，下士闻而大笑之。君不见天上之星密如雨，亮天之工才有五。世间豪杰岂能多，碌碌因人自终古。
赠别王础臣
作者：陈恭尹
朝代：清
体裁：古风

天生豪杰将何益，王郎四十为闲客。无意初从岭外行，因人更有黔中役。高牙大旆照江浒，欲驻征帆那可得。客中沽酒赠别离，可惜荔枝犹未赤。王郎眼大少所推，长身广颡好髯髭。数著欲了天下事，千载不受英雄欺。走笔文章盈百纸，廿史六经如泻水。魏武才堪捉佩刀，杨修未足称儿子。去冬相识三城南，一日不见思不堪。如何弃我复远道，五溪蛮洞多烟岚。旧谙风土应无疵，万里为亲备甘旨。醉别天涯日暮心，丈夫未必终如此。
赠别董苍水
作者：陈恭尹
朝代：清
体裁：古风

凤凰之美不在毛，山间有鸟名寒号。区区文采欲自见，使我太息伤吾曹。丈夫身当能骑臂能射，姓名直冠麒麟画。不然探取金匮石室书，褒贬千秋壮心魄。谁能奡奡兀兀作孺生，朝朝暮暮咿唔声。我之蹭蹬不足道，看君健笔何纵横。盛时一第易反掌，况君昆弟人皆仰。何当鼓棹恣闲游，七泽三湘迷所往。峰头榻得岣嵝碑，苍梧云影飞参差。与予相见五羊郭，袖中千首南行诗。争奇竞秀安可极，沧江白石生涟漪。曳履侯门心不屑，怀刺江城字将灭。强开笑口学周旋，舌本犹生面颜热。寓楼正月多寒风，狂潮打岸声汹汹。痴吟对客自摇首，得句出户犹书空。咄嗟乎，眼前富贵既无取，身后空名亦徒苦。天涯此别一潸然，异日期君定何许。骊龙颔下径寸珠，因风莫惜沉香浦。
赠别赖子弦任切刚归宁都
作者：陈恭尹
朝代：清
体裁：五言律诗

二子何开朗，来知自翠微。旅中蔬饭毕，江上布帆归。路密关心短，情深出语希。后期能不负，家在荔枝矶。
赠别陈季长
作者：陈恭尹
朝代：清
体裁：古风

白玉有美不自言，陈生虽讷何温温。天球大贝在高阁，见之使我惭轻薄。问君何来东海滨，蓬莱宫阙浮金银。峨冠仙人挟龙杖，高步绰约行青云。觞倾松花大笑起，挥手三招鲁连子。丈夫济世有苦心，安用辛勤求不死。回车万里趋南极，神州九点秋烟黑。离家有子正孩提，发白身长不相识。夜梦三山芳草春，挂帆辞我别愁新。重来肯料相见否，尹也东西南北人。
赠别陈岱清司李
作者：陈恭尹
朝代：清
体裁：古风

旌旗集枉渚，舟楫辞河湄。玄冬首北路，白日方南驰。霜江无浊流，落叶纵横飞。扬越非殊乡，山川中间之。离别忽千里，浩歌临路岐。
赠别黄忍庵太史四首
作者：陈恭尹
朝代：清

百年无作者，之子擅奇才。岂谓黔中使，翻从岭上回。衡文时望重，握手老怀开。更喜居停近，深宵亦往来。东郭淹游迹，南园接古祠。乘车为客日，闭户著书时。怯醉开椰酒，从酸剥荔支。海隅多异物，嵇陆未能诗。学到难穷地，文能不愧名。虽为今太史，犹似老诸生。江海心常下，山林迹未并。一时称盛事，千里聚同声。暂为乡井别，十日惜分携。观化俄生柳，看书亦杖藜。心知龙节返，路出海云西。会买扁舟送，渔家水满堤。
赠别黄忍庵太史四首·其一
作者：陈恭尹
朝代：清
体裁：五言律诗

百年无作者，之子擅奇才。岂谓黔中使，翻从岭上回。衡文时望重，握手老怀开。更喜居停近，深宵亦往来。
赠别黄忍庵太史四首·其三
作者：陈恭尹
朝代：清
体裁：五言律诗

学到难穷地，文能不愧名。虽为今太史，犹似老诸生。江海心常下，山林迹未并。一时称盛事，千里聚同声。
赠别黄忍庵太史四首·其二
作者：陈恭尹
朝代：清
体裁：五言律诗

东郭淹游迹，南园接古祠。乘车为客日，闭户著书时。怯醉开椰酒，从酸剥荔支。海隅多异物，嵇陆未能诗。
赠别黄忍庵太史四首·其四
作者：陈恭尹
朝代：清
体裁：五言律诗

暂为乡井别，十日惜分携。观化俄生柳，看书亦杖藜。心知龙节返，路出海云西。会买扁舟送，渔家水满堤。
赠吴韶著
作者：陈恭尹
朝代：清
体裁：七言律诗

恬淡无营古所难，十年闻著一儒冠。坐来门巷皆成僻，静到须眉亦带寒。读易止寻迁善理，观心还得养生丹。西樵山色依然在，黄菊篱边倚杖看。
赠大化上人
作者：陈恭尹
朝代：清
体裁：七言绝句

草屋苍凉老此身，重岩花木不知春。故乡南岳三千里，君在山中见几人。
赠大木上人经略芝冈熊公之孙
作者：陈恭尹
朝代：清
体裁：古风

十年之前读国史，神熹皇间叹未已。吁嗟熊公经纶才，疆场同辜直而死。曹沫三败犹有为，李广自刭岂数奇。当时是非且勿论，不知公死谁代之。我怀此语未出齿，今日衡山见孙子。摧颓但有神骨存，僧衲不完冬不被。旧家王谢自不同，少罹患难诗能工。小雏毛羽今已具，何不飞去淩长风。五十慈亲日西落，念子不归生靡乐，愿君毋为恋丘壑。吁嗟乎，君不见岳王祠庙崇千秋，秦氏儿孙讳长脚。
赠孙观察
作者：陈恭尹
朝代：清
体裁：七言律诗

昨从公宴识清颜，高论超超出世间。书案前头唯紫石，射堂南面是青山。珠官星纪分三楚，玉节风行带百蛮。不为遐方资伟略，老成应已列崇班。
赠宜新宁逊庵
作者：陈恭尹
朝代：清
体裁：七言律诗

百里仁声满郡中，家门奕叶有重封。勋名汉代推三杰，兄弟高阳号八龙。纪竹已书天上史，栽花新遍海头峰。识韩有愿非今日，穷巷车声未易逢。
赠家天池
作者：陈恭尹
朝代：清
体裁：古风

昔君十五青青衿，姿颜如玉能鼓琴。再三祈请一挥手，四座宾客皆倾心。尊君虬须古侠客，坐拥楼船通绝域。我从海外一见之，及到君堂始相识。酣歌永啸乐未终，其如世事犹汹汹。君挽长弓射白雁，身骑大马能追风。珊瑚合挂渔人网，姓名忽列鹰扬榜。北台买骏尚悬金，西郭栽花还自赏。蹉跎五十鬓未霜，有子能诗与父长。看君不复愁衰老，惟忧无以答苍苍。去年荐饥民最苦，四郊就赈愁风雨。君募蓬茅数十区，瘠子愁妻各其所。荒原或有不归魂，掩之以棺埋以土。吁嗟乎，使君食禄就一官，职守所拘宁有补。不如逍遥落拓作闲人，足使饥嬴有宁宇。
赠尹尔复尔任
作者：陈恭尹
朝代：清
体裁：五言律诗

爱君兄弟好，悃愊绝浮华。与世若无忤，中心良有遐。二毛依子舍，重树似山家。自种忘忧草，春来烂漫花。
赠山农二首
作者：陈恭尹
朝代：清

旅舍濠西曲巷偏，扁舟来往爱君贤。亲尝百草归游橐，自写青山不卖钱。死国当年尚有孤，为忠为节义何殊。白头吟望天南路，老泪相逢各未枯。
赠山农二首·其一
作者：陈恭尹
朝代：清
体裁：七言绝句

旅舍濠西曲巷偏，扁舟来往爱君贤。亲尝百草归游橐，自写青山不卖钱。
赠山农二首·其二
作者：陈恭尹
朝代：清
体裁：七言绝句

死国当年尚有孤，为忠为节义何殊。白头吟望天南路，老泪相逢各未枯。
赠岑梵则
作者：陈恭尹
朝代：清
体裁：七言律诗

江乡深径引茅茨，十载无忘独到时。高柳秋阴笼日薄，小堂寒磬出花迟。丹砂不秘还童诀，白发尤工幼妇词。今夕三城笑相看，先生如旧我长髭。
赠张翁源泰亭
作者：陈恭尹
朝代：清
体裁：七言律诗

七叶金貂代有雄，西铭家学绍无穷。奇文早已传天上，黄绶新垂出汉宫。邑近曲江唐相度，地连韶石舜弦风。期君手播灵池水，仁寿同依乐国中。
赠张菊水
作者：陈恭尹
朝代：清
体裁：七言律诗

英贤宇内每相闻，共道清才最出群。珠海寺边劳系舸，菊坡亭下更寻君。诗歌早擅长城号，弦箭曾飞愈疾文。自识雕虫非壮志，未将人地儗渊云。
赠徐道冲
作者：陈恭尹
朝代：清
体裁：七言律诗

雍喈声已满朝阳，雏凤今看起后行。继世才名徐孝穆，慰亲词赋鲁灵光。楝花风里过三楚，荔子香时到五羊。车辙肯来寻负郭，老生头白尚能狂。
赠曾仪文
作者：陈恭尹
朝代：清
体裁：七言律诗

三十年来坐尽惊，布衣长揖动公卿。既供菽水娱亲老，还有囊金为客倾。人到白头宁论相，士无青眼不成名。耄期愧子相期在，漫写新诗作證明。
赠李弥朴
作者：陈恭尹
朝代：清
体裁：七言律诗

曾称祭酒老儒门，邻曲过从岁独尊。派自有唐三百祀，家传苦县五千言。诗书善述斯为达，宗祏能修赖有孙。紫阁玉泉多胜地，百龄期尔醉乡园。
赠李植公行乐图二首
作者：陈恭尹
朝代：清

碧栏干外敞云屏，一簇笙箫在水亭。传语佳人诵新句，李郎停笔酒初醒。桥西新水縠文生，洞府神仙境最清。一炷名香烟未散，梧桐深有下棋声。
赠李植公行乐图二首·其一
作者：陈恭尹
朝代：清
体裁：七言绝句

碧栏干外敞云屏，一簇笙箫在水亭。传语佳人诵新句，李郎停笔酒初醒。
赠李植公行乐图二首·其二
作者：陈恭尹
朝代：清
体裁：七言绝句

桥西新水縠文生，洞府神仙境最清。一炷名香烟未散，梧桐深有下棋声。
赠李祈年
作者：陈恭尹
朝代：清
体裁：七言律诗

长裾玉面正青春，可叹飘零乱后身。老母幸存为客早，故山虽在欲归贫。能工丽句追前辈，偶着枯棋服世人。相见江城沽美酒，醉吟忘却落花旬。
赠李立斋总戎
作者：陈恭尹
朝代：清
体裁：七言律诗

作镇炎方万里清，风流儒将早知名。骅骝日永嘶长路，鼓角秋高满郡城。旧向词坛称绣虎，曾从沧海射长鲸。盛年才擅兼资美，麟阁遥开待勒铭。
赠林孟易
作者：陈恭尹
朝代：清
体裁：七言律诗

传家世世有忠贞，斯世真堪作老生。圣学久窥墙数仞，佛门新礼磬三声。轻身似鹤偏宜寿，全德如鸡孰敢争。五十年来无限事，白头不负泰阶平。
赠樊昆来太史
作者：陈恭尹
朝代：清
体裁：古风

董狐之后无良史，千古是非成彼此。诸葛曾蒙入寇名，涑水犹然况馀子。缅忆当年天柱折，龙蛇起陆坤维裂。一二孤臣川岭间，泣尽穹苍还继血。只期不负方寸心，宁知姓氏千秋列。与君先世有同符，异地殊功元一辙。淩烟旧画已荒芜，返日雕戈更谁说。君持史笔入兰台，自有鸿文纪前哲。所嗟江左及闽滇，十六年中统三绝。身膏草野几何人，毅魄贞魂总英杰。非无蹈海葬波涛，亦有高栖守岩穴。稗官野乘世有之，益部黔南事多缺。呜呼，天地之立维三纲，斯人之死而不亡。表往所以劝方将，大书特书吾所望，其副寄我山中藏。
赠武笔山父母
作者：陈恭尹
朝代：清
体裁：七言律诗

秦关百二倚天开，间气钟为不世才。已骋奇谋平蜀垒，更悬高价上金台。文章传诵都人久，爽气新随驷马来。白首青门种瓜客，快看甘雨下蒿莱。
赠毛翀九
作者：陈恭尹
朝代：清
体裁：七言律诗

濯濯英姿迥绝尘，清风于古或堪伦。传诗世有千秋业，脱颖曾先十九人。燕赵自来闻义侠，岭隅何意驻征轮。还将勾漏丹砂去，归日高堂寿老亲。
赠汪寓昭
作者：陈恭尹
朝代：清
体裁：古风

三十年来心未已，一片西湖梦中水。闻君宅外有名园，湖山移入杭城里。花边放棹夜不归，日上高春眠正美。人生快意须行乐，世上浮云空复尔。君不见东方大夫神仙子，金马陆沉饥欲死。公孙开阁号平津，共宿故人犹布被。羁縻薄禄固不堪，溪刻终身亦何以。何如丝竹卧东山，时来乃为苍生起。
赠汪黼扆二首
作者：陈恭尹
朝代：清

昔年曾上敬亭山，白岳分明咫尺间。今日见君谈胜迹，白头犹拟共跻攀。伊人洄溯咏蒹葭，小谢诗篇世所誇。知子往来非别事，罗浮勾漏足丹砂。
赠汪黼扆二首·其一
作者：陈恭尹
朝代：清
体裁：七言绝句

昔年曾上敬亭山，白岳分明咫尺间。今日见君谈胜迹，白头犹拟共跻攀。
赠汪黼扆二首·其二
作者：陈恭尹
朝代：清
体裁：七言绝句

伊人洄溯咏蒹葭，小谢诗篇世所誇。知子往来非别事，罗浮勾漏足丹砂。
赠汶上郭晋公
作者：陈恭尹
朝代：清
体裁：七言律诗

鸿雪高踪未易寻，逢君三度已如今。经年怀剌无投处，一日维舟遂此心。客里杯盘元夜永，烛前风雨峡江深。家门说是同声旧，且向羲爻庆盍簪。
赠沈方邺兼送之罗浮二首
作者：陈恭尹
朝代：清

夫君枉驾相寻久，贱子卑栖出见迟。袖里故人劳远字，卷中频日捧新诗。水成波澜平难得，木有文章病可知。各是天涯同世难，一杯重把定何期。挂帆东近列仙家，瑶室璇房路已赊。高瀑倚风时作雨，远峰含日半成霞。山人散住茏葱竹，旅食多烹巨胜花。知有妇翁为鲍靓，不劳丹灶问丹砂。
赠沈方邺兼送之罗浮二首·其一
作者：陈恭尹
朝代：清
体裁：七言律诗

夫君枉驾相寻久，贱子卑栖出见迟。袖里故人劳远字，卷中频日捧新诗。水成波澜平难得，木有文章病可知。各是天涯同世难，一杯重把定何期。
赠沈方邺兼送之罗浮二首·其二
作者：陈恭尹
朝代：清
体裁：七言律诗

挂帆东近列仙家，瑶室璇房路已赊。高瀑倚风时作雨，远峰含日半成霞。山人散住茏葱竹，旅食多烹巨胜花。知有妇翁为鲍靓，不劳丹灶问丹砂。
赠沈詹山
作者：陈恭尹
朝代：清
体裁：七言律诗

一尺长髭已皓然，目如岩电古稀年。南中久住丹砂令，海外曾归玉局仙。老骥未忘歌伏枥，高鸿何必志摩天。时来渐有西风入，好读磻溪卜猎篇。
赠洪药倩虞部
作者：陈恭尹
朝代：清
体裁：五言律诗

各有千秋志，俱行万里回。论交为后辈，相见慰从来。话向杯前满，心当烛下灰。十年沧海变，老尽济川才。
赠温
作者：陈恭尹
朝代：清
体裁：七言律诗

永安新邑百年馀，山峻泉高毓秀初。贾傅妙龄将入洛，太真英略岂怀居。庭趋诗礼闻金铎，策对天人拜玉除。雏凤清声非一日，即看云驷上冲虚。
赠秦番禺子芳二首
作者：陈恭尹
朝代：清

疏壑行趋暖，新苗渐得霖。俗依仁政久，春与县花深。家学时光大，君恩日照临。即看徵卓鲁，绝胜贡璆琳。安堵闾阎足，幽栖岁月长。席门贫负郭，蓬鬓老多霜。每枉干旌过，频承盼睐光。未希严仆射，只愧浣花堂。
赠秦番禺子芳二首·其一
作者：陈恭尹
朝代：清
体裁：五言律诗

疏壑行趋暖，新苗渐得霖。俗依仁政久，春与县花深。家学时光大，君恩日照临。即看徵卓鲁，绝胜贡璆琳。
赠秦番禺子芳二首·其二
作者：陈恭尹
朝代：清
体裁：五言律诗

安堵闾阎足，幽栖岁月长。席门贫负郭，蓬鬓老多霜。每枉干旌过，频承盼睐光。未希严仆射，只愧浣花堂。
赠程三水天翼
作者：陈恭尹
朝代：清
体裁：七言律诗

双江合处一城开，骥足今为百里才。百粤飞帆官舫集，九天衔命使星来。送迎希暇犹能赋，案牍虽劳亦自裁。清望贤声交口遍，徵书行见出蓬莱。
赠程立方国学
作者：陈恭尹
朝代：清
体裁：古风

君家职方吾老友，其人爱士不离口。往时寄我都下书，君名每见新篇后。十四年来宿草生，而君为客五羊城。三四过我始一值，长身赤面神尤清。卞和几刖连城璧，杜甫方为老宾客。日观东寻泰岳碑，天津西笑长安酒。徘徊岭外再经秋，车马因人遍十州。海天万里豁心眼，珊瑚火齐资冥搜。新诗示我殊开爽，往帙虽多今更长。只将妙笔写高深，不与时流为俯仰。平生意气已心倾，况是山阳晚笛声。如何咫尺仍千里，不及东风共听莺。
赠胡防禦裕庵
作者：陈恭尹
朝代：清
体裁：七言律诗

朱门长是隔烟萝，之子由来意气多。花下相寻时立马，月中留燕每闻歌。牙签万卷儿能读，白雪清篇手自和。为说明年春向暖，却归蓬阙更鸣珂。
赠胡韶先
作者：陈恭尹
朝代：清
体裁：七言律诗

匡庐归路不盈旬，岭外山川久寄身。一叹未忘投笔日，十年长作曳裾人。篇章每夺词流气，甲子唯书酒国春。生岁同君馀亦似，少来多难老来贫。
赠萧壮行
作者：陈恭尹
朝代：清
体裁：古风

朝来白发梳千下，一卷道书眠亦把。谁是人间无累人，君乃闲中最闲者。芒鞋短袷坐新秋，不冠不袜轻王侯。城中馆舍非不美，归心思濯淩溪流。淩溪流水清如酒，子善为箕孙酌斗。门前一步是风波，身后千秋我何有。
赠袁伟振林叔吾
作者：陈恭尹
朝代：清
体裁：五言律诗

珊瑚洲畔柳，可以赠依依。自我此为客，而君遂不归。夜吟销画烛，春雨共寒衣。未别先惆怅，他宵明月晖。
赠许伯玉守戎
作者：陈恭尹
朝代：清
体裁：七言律诗

孤峰特立海东涯，秀出如君众所誇。武略即今推独妙，文章先世是名家。三军共仰黄金诺，千里兼多白玉骅。此日庙堂方拊髀，会从天上赐高牙。
赠谢榷部龙友
作者：陈恭尹
朝代：清
体裁：七言律诗

曾于三楚识文雄，健笔翩翩大国风。衡岳万峰来纸上，洞庭千里入胸中。含香粉署高天近，奉使星槎绝域通。野老白头环堵内，干旌遥出粤城东。
赠贾中军
作者：陈恭尹
朝代：清
体裁：七言律诗

荆郢为都自昔雄，将军威略有儒风。长江独扼三川险，半壁曾高百战功。近建旌旗沧海上，会题名姓汉台中。从来好士心无极，嘉宴犹招白发翁。
赠赵意子
作者：陈恭尹
朝代：清
体裁：七言律诗

抛却儒冠学用兵，田园荒尽不思耕。终年避地青鞋破，一夜忧时白发生。松柏本来多直性，英雄何必定成名。怜君困甚还兼病，父执相逢泪满缨。
赠远斋和尚
作者：陈恭尹
朝代：清
体裁：五言律诗

度岭为游子，飘然二十春。重逢成老大，一悟彻天人。无缝衣常暖，非台镜不尘。桃花今又发，消息可谁真。
赠邵彦升
作者：陈恭尹
朝代：清
体裁：七言律诗

好游通侠是平生，滇楚年年足未停。剖竹旧分秦郡县，下帘还作蜀沈冥。连城璞玉谁能白，似戟须髯喜尚青。牛斗天边吴越近，秋来同望老人星。
赠郭幼隗
作者：陈恭尹
朝代：清

陶公羲皇人，济世心复苦。违时弃经纶，养节薄簪组。微言寄简策，容色尚可睹。昔人云已邈，之子蹈前矩。林园发新咏，往往见肺腑。以置彭泽中，识者昧去取。匪直英华美，秉心亦犹古。驽马出大宛，絷之在汉闼。长鸣眷西极，万里走空阔。物老德不称，筋衰力先夺。繁阴盛淫雨，修途泞不达。侧首见骅骝，尘中问饥渴。言恋父母国，已恐贰师拔。踟蹰立长坂，泪杂沟中沫。苜蓿未可希，生刍欲归秣。
赠郭幼隗·其一
作者：陈恭尹
朝代：清
体裁：古风

陶公羲皇人，济世心复苦。违时弃经纶，养节薄簪组。微言寄简策，容色尚可睹。昔人云已邈，之子蹈前矩。林园发新咏，往往见肺腑。以置彭泽中，识者昧去取。匪直英华美，秉心亦犹古。
赠郭幼隗·其二
作者：陈恭尹
朝代：清
体裁：古风

驽马出大宛，絷之在汉闼。长鸣眷西极，万里走空阔。物老德不称，筋衰力先夺。繁阴盛淫雨，修途泞不达。侧首见骅骝，尘中问饥渴。言恋父母国，已恐贰师拔。踟蹰立长坂，泪杂沟中沫。苜蓿未可希，生刍欲归秣。
赠郭清霞
作者：陈恭尹
朝代：清
体裁：古风

丈夫名不千年朽，此身须后千年老。秦皇汉武尔何人，神仙不在蓬莱岛。郭侯少小明阴符，胸中热血为洪炉。铸成宝剑无所用，却羡丹砂来海隅。尽日著书言易体，竹里柴门长不启。十年客邸绝经营，百口何曾少薪米。谁云大道贵同尘，犹自徘徊恋旧恩。彭泽但题新甲子，灞陵宁识故将军。雌雄龙吼门前水，文武火凝烟气紫。白发无忧上鬓生，壮心只惜同灰死。虽然不死亦奚为，我心未说君应知。待予手弄扁舟日，乞尔山中五色芝。
赠陈将军
作者：陈恭尹
朝代：清
体裁：七言律诗

廿年相见在行都，三十魁梧好丈夫。匹马射潮江上过，双龙盘剑殿头趋。诗中琢句占师律，局里敲棋识阵图。今日建牙沧海晚，秋霜飞上美髯须。
赠陈嵩山观察
作者：陈恭尹
朝代：清
体裁：七言律诗

登坛三十足称雄，况为维桑立大功。百战身存长啸外，千篇诗在古人中。高牙令肃三山月，棨戟寒生五岭风。海宇升平今偃武，文坛从此又推公。
赠顾六纪
作者：陈恭尹
朝代：清

三城夜燕共衔杯，日出东方未拟回。海内故人吴地遍，因君一一问年来。海不扬波已十春，时来西北又边尘。凭君下笔开生面，借取淩烟阁上人。
赠顾六纪·其一
作者：陈恭尹
朝代：清
体裁：七言绝句

三城夜燕共衔杯，日出东方未拟回。海内故人吴地遍，因君一一问年来。
赠顾六纪·其二
作者：陈恭尹
朝代：清
体裁：七言绝句

海不扬波已十春，时来西北又边尘。凭君下笔开生面，借取淩烟阁上人。
赠马侯乾庵二首
作者：陈恭尹
朝代：清

翩翮词赋擅风流，早岁朝天已拜侯。自请长缨来北阙，独提精骑赴南州。旗常事业千秋定，闽越烽烟一战收。三十登坛君更少，路人争识旧弓裘。海接遥天万里清，十年旌旆是长城。东南地遍甘棠树，父子名高细柳营。马上龙腾论剑罢，酒间谈笑报诗成。草茅愿见非今日，邂逅良宵倍称情。
赠马侯乾庵二首·其一
作者：陈恭尹
朝代：清
体裁：七言律诗

翩翮词赋擅风流，早岁朝天已拜侯。自请长缨来北阙，独提精骑赴南州。旗常事业千秋定，闽越烽烟一战收。三十登坛君更少，路人争识旧弓裘。
赠马侯乾庵二首·其二
作者：陈恭尹
朝代：清
体裁：七言律诗

海接遥天万里清，十年旌旆是长城。东南地遍甘棠树，父子名高细柳营。马上龙腾论剑罢，酒间谈笑报诗成。草茅愿见非今日，邂逅良宵倍称情。
赠黄葵村
作者：陈恭尹
朝代：清
体裁：古风

伏暑无所适，散带行前庭。轻风入檐来，嘒嘒新蝉鸣。上有梧桐树，参差闻雨声。浮云忽东驰，霖潦浩纵横。客心既云乐，况有良友生。高谈永终日，雅奏和且平。举世皆泥涂，斯人濯其缨。古学日以坠，先民犹可程。前笙与后管，相待成咸英。朝日与夕月，相续为光明。勉尔千秋业，慰我怀古情。
赠黎普济
作者：陈恭尹
朝代：清
体裁：七言绝句

慈心到处有奇方，苦海逢君便得航。世上疮痍非一日，分身须是上岩廊。
赣儿受室承诸公赠诗赋答
作者：陈恭尹
朝代：清
体裁：七言律诗

千秋名立举家捐，心死灰寒四十年。直为诗书存此脉，重劳尘土作诸缘。羲爻始叶包蒙吉，韩奕多承缵祖篇。若使析薪讥可免，钓竿吾在五湖船。
赤壁舟中歌
作者：陈恭尹
朝代：清
体裁：古风

曹家老瞒狡而武，百万戈矛下荆土。赘阉小丑夷群雄，当时意气无江东。江东少年剑斫案，驱风走火乌林岸。北船烟烬西蜀都，吴王宫殿飞赤乌。谁为此谋葛与周，两郎年几二十头。雄图已矣勿谁道，赤壁舟中人已老。
走笔送家云石二首
作者：陈恭尹
朝代：清

南天积雨乱红飞，岭北山川绿尚希。莫恋长安为客乐，驷车须念过桥归。竹杖扶行拥敝袍，衰龄稀出岂云高。有人问我门前雪，雪在袁安两鬓毛。
走笔送家云石二首·其一
作者：陈恭尹
朝代：清
体裁：七言绝句

南天积雨乱红飞，岭北山川绿尚希。莫恋长安为客乐，驷车须念过桥归。
走笔送家云石二首·其二
作者：陈恭尹
朝代：清
体裁：七言绝句

竹杖扶行拥敝袍，衰龄稀出岂云高。有人问我门前雪，雪在袁安两鬓毛。
走笔送家紫驭孝廉
作者：陈恭尹
朝代：清
体裁：古风

薄暮山归力殊惫，小童报子将于迈。披衣急欲走送君，东西城隔愁无奈。君来几日秋已穷，黄花开残多朔风。摩天黄鹄却垂翅，鹰隼横厉盘高空。我闻志士有如弓在挽，其屈愈深发弥远。看君才气固落落，世上何人在心眼。明朝闻道理帆樯，短歌相送不成章。飞扬之望属吾子，仆不如人今老矣。
走笔送梁台佐赴粤西幕府二首
作者：陈恭尹
朝代：清

书记翩翩昔所闻，牂牁西去许从军。封侯本是书生事，铜柱高标在岭云。草堂过别语悬河，侠士肝肠世未多。前路有人能问我，一竿头白对藤蓑。
走笔送梁台佐赴粤西幕府二首·其一
作者：陈恭尹
朝代：清
体裁：七言绝句

书记翩翩昔所闻，牂牁西去许从军。封侯本是书生事，铜柱高标在岭云。
走笔送梁台佐赴粤西幕府二首·其二
作者：陈恭尹
朝代：清
体裁：七言绝句

草堂过别语悬河，侠士肝肠世未多。前路有人能问我，一竿头白对藤蓑。
走笔送沈山隐
作者：陈恭尹
朝代：清
体裁：五言律诗

本为能赋客，书剑亦从军。近逐随阳雁，天边恋旧群。五车梁惠子，八咏沈休文。好到京华日，题笺寄白云。
走笔送潘子登
作者：陈恭尹
朝代：清
体裁：七言绝句

五峰登眺二年同，送尔东归又北风。莫讶临岐无一语，此心皆在已言中。
走笔送程德基归黄山兼怀其弟立方
作者：陈恭尹
朝代：清
体裁：七言律诗

一编圮下尚深藏，爱写仙人肘后方。朱邸每因游宴入，白头仍为著书忙。徘徊五岭谁为伍，归去黄山菊正黄。介弟到来今十载，报书应讶懒嵇康。
走笔送袁士旦归江南兼怀魏凝叔和公杨长苍二首
作者：陈恭尹
朝代：清

积雨日未已，客中怀可知。如何相见地，即咏送行诗。半月赵佗国，三秋文献祠。好游年少事，搔首鬓如丝。一见即投分，相知宁在多。吾尤推意气，人共诵诗歌。卞璞终应剖，南圭近已磨。谁能记微贱，为报幸无他。
走笔送袁士旦归江南兼怀魏凝叔和公杨长苍二首·其一
作者：陈恭尹
朝代：清
体裁：五言律诗

积雨日未已，客中怀可知。如何相见地，即咏送行诗。半月赵佗国，三秋文献祠。好游年少事，搔首鬓如丝。
走笔送袁士旦归江南兼怀魏凝叔和公杨长苍二首·其二
作者：陈恭尹
朝代：清
体裁：五言律诗

一见即投分，相知宁在多。吾尤推意气，人共诵诗歌。卞璞终应剖，南圭近已磨。谁能记微贱，为报幸无他。
走笔送黄叔威兼柬高固斋
作者：陈恭尹
朝代：清
体裁：七言律诗

何事匆匆作此行，粤台乍见即平生。归寻乌石无诸国，路出龙川赵尉城。薪火共传非异道，宫商相感有同声。因君寄语询高叟，白发新添又几茎。
赵秋谷自潮州至即归其乡诗以送之
作者：陈恭尹
朝代：清
体裁：七言律诗

春来望尔海东头，及到翻成送去舟。岭路过时梅未摽，乡园归日麦应秋。地留胜迹供高咏，天放闲身作远游。九土芒芒行已半，后期相对又何州。
越台新柳诗十首和王础尘
作者：陈恭尹
朝代：清

迎阳不用候葭灰，岁旦枝头柳眼开。自是南州炎德在，春光先到越城来。今年春色异常时，腊尽天南早见丝。想到上林二三月，野虫书遍卧生枝。葱葱郁郁未成阴，得雨朝来翠渐深。凤翼龙鳞传有赋，为谁飞檄拟陈琳。折柳条长三月三，粤台正月已毵毵。可知天上星辰位，柳宿分明列在南。老夫黄屋亦称臣，火树珊瑚半入秦。往日歌台虽已矣，舞腰犹似汉时春。嫩绿轻黄遍九圻，小亭一树更依依。征西司马堪流涕，手种金城已十围。秋悴春荣各一时，中原花信尔先知。羌笛休吹断肠曲，东风只恋旧时枝。物产由来百粤殊，柔条婀娜亦军需。东南竹箭曾无价，不数当年董泽蒲。好鸟飞来韵不孤，从来寄托属吾徒。贞操只许陶彭泽，直道无妨鲁大夫。濯濯清姿不易形，岭南霜树未凋零。东皇行处无人见，凭仗高枝著意青。
越台新柳诗十首和王础尘·其一
作者：陈恭尹
朝代：清
体裁：七言绝句

迎阳不用候葭灰，岁旦枝头柳眼开。自是南州炎德在，春光先到越城来。
越台新柳诗十首和王础尘·其七
作者：陈恭尹
朝代：清
体裁：七言绝句

秋悴春荣各一时，中原花信尔先知。羌笛休吹断肠曲，东风只恋旧时枝。
越台新柳诗十首和王础尘·其三
作者：陈恭尹
朝代：清
体裁：七言绝句

葱葱郁郁未成阴，得雨朝来翠渐深。凤翼龙鳞传有赋，为谁飞檄拟陈琳。
越台新柳诗十首和王础尘·其九
作者：陈恭尹
朝代：清
体裁：七言绝句

好鸟飞来韵不孤，从来寄托属吾徒。贞操只许陶彭泽，直道无妨鲁大夫。
越台新柳诗十首和王础尘·其二
作者：陈恭尹
朝代：清
体裁：七言绝句

今年春色异常时，腊尽天南早见丝。想到上林二三月，野虫书遍卧生枝。
越台新柳诗十首和王础尘·其五
作者：陈恭尹
朝代：清
体裁：七言绝句

老夫黄屋亦称臣，火树珊瑚半入秦。往日歌台虽已矣，舞腰犹似汉时春。
越台新柳诗十首和王础尘·其八
作者：陈恭尹
朝代：清
体裁：七言绝句

物产由来百粤殊，柔条婀娜亦军需。东南竹箭曾无价，不数当年董泽蒲。
越台新柳诗十首和王础尘·其六
作者：陈恭尹
朝代：清
体裁：七言绝句

嫩绿轻黄遍九圻，小亭一树更依依。征西司马堪流涕，手种金城已十围。
越台新柳诗十首和王础尘·其十
作者：陈恭尹
朝代：清
体裁：七言绝句

濯濯清姿不易形，岭南霜树未凋零。东皇行处无人见，凭仗高枝著意青。
越台新柳诗十首和王础尘·其四
作者：陈恭尹
朝代：清
体裁：七言绝句

折柳条长三月三，粤台正月已毵毵。可知天上星辰位，柳宿分明列在南。
边尘
作者：陈恭尹
朝代：清
体裁：五言律诗

人间何处免，北塞独先飞。似得风云气，全欺日月晖。曳柴传战法，望锐亦兵机。差胜京华客，终年化素衣。
边月
作者：陈恭尹
朝代：清
体裁：五言律诗

神龙衔烛地，顾兔亦乘轮。共此中闺照，分随出塞人。露漙光不匝，野阔影无邻。候满年年事，空嗟归梦频。
边柳
作者：陈恭尹
朝代：清
体裁：五言律诗

绝域谁相赏，阿那自得名。叶间穿旧箭，原上列新营。白日风枝折，残春雪眼明。南朝大司马，空复涕金城。
边烽
作者：陈恭尹
朝代：清
体裁：五言律诗

夕烽传顷刻，千里到云端。气足苍山暝，光添紫塞寒。万方专视听，一点是平安。莫取佳人笑，诸侯怒目看。
边笛
作者：陈恭尹
朝代：清
体裁：五言律诗

微风传妙曲，清切若为酬。谁挟终南琯，来添塞北愁。关山无尽月，天地不禁秋。何日闻歌凯，征人下戍楼。
边草
作者：陈恭尹
朝代：清
体裁：五言律诗

何心荣与悴，今古恨无穷。雪散烧痕上，青归战血中。天长垂大漠，地远后东风。独有明妃冢，年年似汉宫。
边雁
作者：陈恭尹
朝代：清
体裁：五言律诗

南北家何在，其生无定居。避人犹有弋，寄汉已无书。沙碛将难久，江湖迥自如。岁寒天路永，归翮莫徐徐。
边雪
作者：陈恭尹
朝代：清
体裁：五言律诗

烟尘一以灭，高下玉为台。牧马来无所，同云黯不开。冻凝青海浪，路失白龙堆。奉使丁年客，从今又几回。
边马
作者：陈恭尹
朝代：清
体裁：五言律诗

塞上传烽警，将军赋出车。千群新草外，八月上膘初。云籋龙为友，风生虎不如。为君威海内，安用事诗书。
过何知澹新筑
作者：陈恭尹
朝代：清
体裁：五言律诗

主人既不俗，能使林园清。未雨小池浅，将昏初月明。结庐七八尺，啼鸟两三声。种得忘忧草，如今花又生。
过六贞女墓
作者：陈恭尹
朝代：清
体裁：七言律诗

昆冈生玉总无瑕，列女贞魂是一家。一夕便成千古事，孤坟空与后人嗟。乘鸾合上三珠树，化雪应为六出花。处子立名青史少，曹娥江水在天涯。
过家开仲新斋因忆帆园旧游
作者：陈恭尹
朝代：清
体裁：七言律诗

宅边开径接疏篱，步屧相过旦夕宜。方沼红鱼春后子，平台苍树古来枝。忽看山色浮人外，尚记名园隔水涯。伯叔父兄文酒会，白头犹梦旧追随。
过弼唐感旧赠庞祖如二首
作者：陈恭尹
朝代：清

策杖秋方晚，村桥日欲斜。树风喧万叶，山影静千家。瘠土安淳俗，澄溪漾细沙。拟寻庞氏隐，还种邵侯瓜。他日谁青史，当年易姓名。门人思李固，孤子寄程婴。我愧前贤事，君犹古道行。白头怀宿昔，竟夕自沾缨。
过弼唐感旧赠庞祖如二首·其一
作者：陈恭尹
朝代：清
体裁：五言律诗

策杖秋方晚，村桥日欲斜。树风喧万叶，山影静千家。瘠土安淳俗，澄溪漾细沙。拟寻庞氏隐，还种邵侯瓜。
过弼唐感旧赠庞祖如二首·其二
作者：陈恭尹
朝代：清
体裁：五言律诗

他日谁青史，当年易姓名。门人思李固，孤子寄程婴。我愧前贤事，君犹古道行。白头怀宿昔，竟夕自沾缨。
过徐拜石横潭村居
作者：陈恭尹
朝代：清
体裁：七言律诗

云满空江覆渚葭，诸峰佳处不全遮。十年有约横潭路，一棹初寻处士家。深巷暮蝉和细雨，短篱疏树带高花。此来卜隐兼耕读，相过从今未有涯。
过昭关
作者：陈恭尹
朝代：清
体裁：古风

萧条半生事，驱马行中原。人影乱马蹄，䟤跋沙尘昏。马饥走衔草，人饥那得飧。西徂岘阳阪，伫立昭关门。古人伍子胥，聊可与之言。
过杨伊水西郊草堂因送之游吴越
作者：陈恭尹
朝代：清
体裁：古风

君家草堂在西郭，不远人间似岩壑。浮丘一点下平芜，郁水千峰映篱落。触热相过五月中，凉飙不道炎蒸恶。开轩气象已爽垲，入座清言复玄著。爱君识鉴精莫伦，过目雄雌辨飞鹊。爱君墨妙不可当，下笔峥嵘走龙蠖。千年论事直指掌，八法从心绝缠缚。闲来为我言素怀，便欲从兹理芒屩。尚平多累粗已毕，吴越清秋有前约。钱塘怒涛若车马，九华峰峦如剑锷。揽将明秀入毫端，直取幽奇恣挥霍。快哉壮志我所同，恨不俱飞比黄鹤。胸中约结开何时，梦里江山已成昨。倚栏惆怅见千里，落日回风散城铎。虞翻故苑空青蝇，赵尉馀基尚丹雘。远天暮色方掩霭，近寺疏钟满寥廓。出门一揖因送君，白头好纵青山乐。
过梁殿一殿章山园三首
作者：陈恭尹
朝代：清

百寻藤蔓老龙形，千岁松根下有苓。峭壁尚粘霜叶赤，一峰分入几楼青。怪石参差筑作台，冰纹疏密上阶苔。请君亭畔时删竹，城外山光要入来。五峰相望水回环，翠色林香杳霭间。怪得过君皆大醉，主人家住是中山。
过梁殿一殿章山园三首·其一
作者：陈恭尹
朝代：清
体裁：七言绝句

百寻藤蔓老龙形，千岁松根下有苓。峭壁尚粘霜叶赤，一峰分入几楼青。
过梁殿一殿章山园三首·其三
作者：陈恭尹
朝代：清
体裁：七言绝句

五峰相望水回环，翠色林香杳霭间。怪得过君皆大醉，主人家住是中山。
过梁殿一殿章山园三首·其二
作者：陈恭尹
朝代：清
体裁：七言绝句

怪石参差筑作台，冰纹疏密上阶苔。请君亭畔时删竹，城外山光要入来。
过洞庭湖
作者：陈恭尹
朝代：清
体裁：五言律诗

灌注合梁荆，苍茫四望平。江山俱不到，天水自相生。失路行湘浦，期舟渡郢城。风波此瞻眺，真信地维倾。
过薛剑公不值
作者：陈恭尹
朝代：清
体裁：七言律诗

竹窗虚掩读书堂，远近游踪日已黄。舍瑟定偕童子去，采芝还入老人行。苔侵旧绿缘金井，花散高红点石床。一度不留君未惜，年年归路属春阳。
过邹左俞园林
作者：陈恭尹
朝代：清
体裁：七言律诗

了无纷杂绝纤埃，有此园林倚粤台。高柳夹门行径永，小桥横水画堂开。坐疑古洞迷秦晋，日见渔舟自去来。况是主人髯未白，官闲时得扫苍苔。
过金陵不泊
作者：陈恭尹
朝代：清
体裁：五言律诗

故都残照在，一望尚峥嵘。山拥吴云峻，天连楚水平。到秋禾黍意，为客古今情。高寝长松外，遗臣怯近城。